Paperean gelditu zen gezurra | Politika | Berria\nDatorren asteartean estreinatuko da Donostiako Zinemaldian 'Non dago Mikel?' film dokumentala, Mikel Zabalza orbaizetarra desagertu eta haren gorpua Bidasoan aurkitu zutenetik 35 urte betetzear daudela.\nMikel Zabalzari egindako omenaldia,2015ean. IÑIGO URIZ / FOKU Tamaina handiagoan ikusi\nKutxa bat ohantze baten azpian. Hiru emakume gazte: Lohizune Amatria, Mirari Zabalza eta Garazi Iribarren. Kutxa barruan dagoena ari dira arakatzen. Agiriak, prentsan azalduriko albisteak, oroigarriak, marrazkiak; haien osabarekin zer gertatu zen hobeto ulertzeko aztarnak. Mikel Zabalza Garate (Orbaizeta, Nafarroa, 1952 - Endarlatsa, Nafarroa, 1985) izan zen haien osaba; haiek gazteegiak ziren edo artean jaio gabeak Zabalza Bidasoaren uretan hilotz agertu zenean.\nEgia topatzeko ariketa izan daiteke kutxa zahar baten barruan arakatzea: «Guk gure seme-alabei kontatuko diegu egia, eta haiek ere beren seme-alabei egia kontatuko diete. Eta gezurra, nork kontatuko du? Gezurra paperetan geldituko da, eta egiak iraungo du. Egiak egingo du historian aurrera». Hala mintzo dira hiru emakumeak Zabalza auziaz laster aurkeztuko den filmean. Non dago Mikel? du izenburua: beste urrats bat «egiak historian aurrera» egin dezan.\nAzken 50 urteotako historian, ohikoa izan da Euskal Herrian zenbait gertaera lazgarriren inguruan bertsio ofiziala eta herritarren susmoa bat ez etortzea. Zabalza auzia horren adibidea izan zen: 1985eko azaroaren 26an Guardia Zibilak atxilotu eta gutxira «desagerturik» zegoela jakinarazi bezain laster, susmo txarra hedatu zen herritarren artean. Zabalzarekin batera atxilotu zituztenen torturen lekukotasunek areagotu egin zituzten susmo horiek. Eta, hogei egun geroago, Orbaizetako gaztearen gorpua Bidasoan agertu zenean, behin eta birritan arakatua izan zen paraje batean, inor gutxik egin zuen zalantza gertatutakoaz.\nZabalzaren heriotzaren 25. urteurrenaren harira, 2010ean, iritsi zitzaion Miguel Angel Llamas Pitu irudigileari (Noain, Nafarroa, 1980) auziaren inguruko dokumentala egiteko proposamena. Garai hartan, Apurtu.org informazio webgunean aritzen zen, baina handik gutxira Espainiako Auzitegi Nazionalak web orria itxi eta Llamas eta beste hiru lagun atxilotu zituen.\nAzkenean, ez zen epaiketarik izan, eta denak libre gelditu ziren, baina, aurretik, Llamasek urte eta erdi eman behar izan zuen kartzelan, eta, denbora tarte horretan, proiektua geldirik egon zen. 2015ean, 30. urteurrenean, berriro ekin zioten lanari. 2018an, Amaia Merino (Donostia, 1970) batu zen zuzendaritza taldera.\nProzesu luze eta gorabeheratsu horren emaitza irailaren 22an aurkeztuko dute Donostiako Zinemaldian. Sekretuak gordetzen dituen kutxaren irudi horrekin abiatzen da filma: «Pelikula egin duen taldearen galderetako bat zen nola transmitituko zaien hau guztia belaunaldi berriei, eta familia barruan ere nola kontatu den hori», azaldu du Merinok. «Pentsatu genuen iloben irudi hori oso poetikoa zela, oso indartsua, eta oso aproposa metafora gisa erabiltzeko».\nBaina askoz kontu gehiago daude dokumentalean. Ardatz nagusietako bat da 1985eko udazken hartan gertatutakoaren kontakizun kronologikoa: Mikel, Patxi eta Aitor Zabalza, Idoia Aierbe, Manolo Bizkai eta Ion Arretxe atxilotu zituztenetik, Mikel Zabalzaren gorpua lurperatu zuten arte. «Ikerketa lan itzela egin da, eta dokumentazio handia bildu da» azaldu du Merinok; «topatutako ikus-entzunezko materiala erabili dugu egunez eguneko kontakizun bat egiteko».\nEz da azken hamarkadetako tortura kasu bakarra, baina 1980ko hamarkadan Zabalzarena paradigmatikoa izan zen, «ikono» bilakatzeraino, Llamasen esanetan: «Nafarroan, behintzat, torturaz hitz egiten genuenean, guztioi etortzen zitzaigun burura auzi hura, gutxienez gure belaunaldikoei eta helduagoei. Herri honek pairatu duen sufrimendua ordezkatzen du». Gainera, Orbaizetako gaztea 20 egunez desagerturik egon izanak, hura aurkitzeko egindako bilaketa lanak, gizarte oso batek hiru astez sentitu zuen ezinegonak oso berezi egin zuten Zabalza auzia: «Asmatu zuten gezurra hain handia izan zen, ezen guztiz agerian geratu baitzen estatua edozer egiteko prest zegoela torturak egon izana ez onartzeko».\nHala ere, zuzendariek badakite gazteagoen artean oso bestelakoa dela afera: «Oker ez banago, azken tortura salaketak 2011n izan ziren», gogorarazi du Llamasek. «Bederatzi urte pasatu dira, eta egia da tortura gaurkotasunetik desagertu dela, horren eraginak oraindik gure gizartean badauden arren. Memoria oso ahula da, eta belaunaldi gazteek ez dakite euskal gatazkaren inguruan gertatutako zenbait konturen berri. Pelikula honek balio behar du memoria freskatzeko».\nGertaeren kontakizun kronologikoarekin batera, beste ardatz batek hartzen du protagonismoa dokumentalean: Ion Arretxeren testigantzak, Paco Etxeberria auzi medikuaren aurrean. Zabalzarekin batera atxilotu zuten Arretxe, garai hartan Arte Ederretako ikasle gaztea zena. Hura ere torturatu egin zuten, eta hasiera-hasieratik kontatu zuen Intxaurrondon jasandako tratu latza.\nGeroago, ibilbide luzea egin zuen Arretxek zinemagintzan, aktore eta arte zuzendari. Baina Non dago Mikel? pelikulan ez du inolako rolik antzezten: bere egia kontatzen du, apal, hunkituta, apur bat durduzatuta zenbaitetan, gertatu zitzaiona oraindik ulertu edo sinetsi ezingo balu bezala.\n«Arretxek lehenengo pertsonan eta zuzenean kontatzen du zer gertatu zitzaion, eta, horrez gain, zer-nolako hausnarketak egin zituen eta zer-nolako ondorioak atera zituen horren inguruan», azaldu du Merinok. «Egile gisa ez ezik, ikusle gisa ere uste dut altxor bat dela prozesu horren lekuko izan ahal izatea».\nBere testigantza emateko, liburu bat idatzi zuen Arretxek, Intxaurrondo: la sombra del nogal (Intxaurrondoaren itzala, 2015). Liburu hura aurkezten ari zelarik jarri ziren harekin kontaktuan pelikularen egileak.\nLlamasek «oso garrantzitsutzat» jotzen du Arretxek parte hartzea pelikulan: «Mikel Zabalzak ezin du kontatu zer gertatu zitzaion, baina Arretxeren esperientziaren bidez irudika dezakegu zer egin zioten. Nolabait, Arretxe Mikel Zabalzaren ahotsa da pelikulan. Eta uste dut torturatu askok beren burua islatuta ikusiko dutela Arretxek torturaren inguruan adierazten dituen gogoetetan eta sentimenduetan. Pena handia da berak pelikula bukatuta ikusterik ez izatea [Arretxe 2017an hil zen]».\nBere garaian, begien bistakoa zena ukatzen saiatu zen Espainiako Gobernua. Dokumentalean, esaterako, Espainiako Barne Ministerioko buru Jose Barrionuevoren eta Jorge Argote abokatuaren adierazpenak jasotzen dira. Gehiago ere izan ziren.\nBaina, 35 urte geroago, badirudi gezurrak bide motza egin zuela eta orain inor ez dela ausartzen defendatzera, Barne Ministerioko orduko agintariek egiten zuten moduan, Zabalzak bere burua bota zuela ibaira, igeri egiten jakin ez eta eskuak lotuta edukita. Jose Maria Calleja kazetaria, esaterako, beti izan zen torturaren ukatzaile porrokatua: 2016an, berriz, elkarrizketa batean adierazi zion Victor Lenore kazetariari Zabalzarena «tortura kasu ukaezina» iruditzen zitzaiola.\nLlamas: «Gaur egun, Nafarroako esparru parlamentarioan ez dago inor bertsio ofizial hura defendatzen duenik. Nafarroako Gobernua, Uxue Barkos lehendakari zelarik, 30. urteurrenean egindako omenaldian egon zen, eta iaz ere, PSNk zuzentzen duen Bizikidetza eta Bake Saila egon zen omenaldian. Beste kontu bat da ofizialki zer egiten den horri buelta emateko: espero dezagun Nafarroako Biktimen Legeak aurrera egiten duenean Mikel Zabalza biktima gisa aitortzea».\nGaur egun, inor ez da gezurrean tematzera ausartzen, baina, hala ere, aitortza ofiziala ez da iristen. Llamasen ustez, ez da «aski» ahapeka onartzea 1985ean gauzak ez zirela gertatu Guardia Zibilak esan zuen moduan. «Egia jakin behar dugu: nortzuk aritu ziren Mikel torturatzen, noren aginduz, nork antolatu zuen gezur hori guztia. Eta, jakina, familiak justizia eta erreparazioa behar du. [Espainiako] Estatuak behingoz onartu behar du tortura erabili duela euskal herritarren kontra, hori ez dela bidezkoa eta, batez ere, ez dela berriro gertatuko».\nNon dago Mikel? ez da izango Euskal Herriko historia hurbila jorratzen den film bakarra Donostiako Zinemaldian. Merinok dioenez, «zenbait kasutan beste batzuk ari dira gutaz hitz egiten, eta beste zenbait kasutan istorioak Euskal Herritik kontatuta daude. Non dago Mikel? horietako bat da. Guk geuk kontatzen dugu gure historiaren atal garrantzitsu bat».


Rainbow Riches Gold karreteak Rainbow Riches Gold karreteak\nRainbow Riches Gold karreteak\nBarcrest kaleratu du Rainbow Riches slots serie batean azken, Rainbow Riches du: Gold zirrikitua karreteak. Joko hau, aurrekoak bezala gaiaren irlandar bat du eta are gehiago bonus ezaugarriak ditu. Hau geroztik No Gordailua Beharrezko Rainbow Riches joko bat da hau jokatu dezakezu askatasuna gordailuaren zenbatekoa buruz kezkagarria gabe. slot bat dauka 100 bonus ezaugarri array zabala lotuak diren jokalarien ilusioa mantentzeko batera paylines.\nBarcrest bat slot joko developer Zientifikoko Games Corporation zati bat da. Une buruz jarduten du 20,000 slot UK makinak\nNo Gordailua Beharrezkoa Rainbow Riches joko du 5 zinta eta 100 paylines. Jokoa da gisa spin bakoitzeko 50p gisa baxua jolastu spin per £ bezainbeste 100 gisa. RTP tasa aldakorra 94% eta 98%. Partida fantastiko bat duzula batzuk fun handia bila bazabiltza aurrekontu txikiko bat erreproduzitzeko da.\nJokoa oso ondo sinboloak gehienbat gaia erlazionatutako izanik diseinatuta dago. leprechauns daukazu, ferrak, toadstools, Ostadarra etc. Eta ez dira ohiko karta jokoak, hala nola bihotz gisa sinboloak, diamante etab horrek kolore ezberdinak etortzen. gaikako ikurrak txartela sinboloak baino balio handiagoa dute.\nslot ezaugarri aberatsa da. hiru bonus mota desberdinak ezaugarriek ez ezik, basa-ikurra from behar duzu. Lehen, han free bira txandan den globoa sakabanatu aktibatzen da. Hemen aukera bat lortuko duzu bat lau ezkutuko aukerak hautatzeko. bira doan lortuko duzu kopurua aukeratutako aukera araberakoa. Hemen lortzeko hasi behar duzu 100 free bira. Halaber, hau izanik No Gordailua Beharrezkoa Rainbow Riches joko bat azkenean ezin duzu free bira hauetatik big irabazi.\nHurrengoa, ez Fairy bonus hau da ausaz antzeman da. Badira zazpi hobari desberdinak out of zein bat da aldi berean esleitu. Hobariak Wilds estra sar daitezke, biderkatzaileen, free bira etc.\neta azkenik,, ez du Big apustua Aukera horrek bonus lehenetsia Barcrest partida guztietan borobil bat da. saritu zara 5 lotuta funtzionalitate gehiago bira hala nola Wilds gehiago gisa, gehiago gaikako ikurrak eta abar.\nhoriek guztiak ere, hori ez gordailua Beharrezkoa Rainbow Riches joko bat Jokoaren aberatsagoa lehen zeunden baino noiz jolasean hasi uzteko laguntza izan da konbinatuta.\nRainbow Riches: Gold karreteak da onena oraindik Barcrest Ostadarra serie. eskuineko zenbatekoa osagai guztiak ditu zirrikitua dibertigarri bat datozen atzera gehiago mantentzen duten egiteko. Beste arrazoi bat da, saiatu behar duzu No Gordailua Beharrezkoa Rainbow Riches joko bat da. Beraz, lortu online eta probatu.


Trena margotzen - Kurutziaga Ikastola\nekaina 21, 2018\t| Albisteak, Ikastola\nDatorren ikasturterako jolas-eremu berrian dagoen trena erabilgarri izan gura du ikastolak. Eremua eraldatzeko ikerketa egin zenean gazteek lasai egoteko guneak ere eskatu zituzten jolaserakoez gainera. Ikasturte honetan kanpoko eremua atontzeari eman zaio lehentasuna baina datorrenerako trenaren barrualdea ere prest egongo da. Mahaiak jarriko dira dauden jesarlekuez gainera, eta lasai egoteko edo mahai-jolasetan eta antzekoetan aritzeko leku legez aurreikusten da trena. Momentuz, kanpoaldea margotzen ari dira lau graffitigile.\nTreneko leihoan utzitako oharra\nTrena ikastolan jarri eta lehenengo hilabeteetan hainbat aldiz margotu zuten (ez beti irudi egokiekin). Jakina da trenak imanak lakoak direla graffitigile askorentat, hori zela eta, ikastolako kide batzuek ohar bat utzi zuten asteburu batean treneko leihoetan: modu txukun batean trena margotzeko prest zegoena jarri zedila ikastolarekin harremanetan eposta helbide batean. Berandu barik iritsi zen erantzun bat. Ikastola materiala jartzeko gertu zegoen eta beraiek margotzeko gogoa zuten. Trenaren alde batek diseinu adostua izango zuela erabaki zen, Harmailetara begira dagoenak. Beste aldea euren sormenerako libre lagatzeko prest agertu zen ikastola.\nAste Santurako prest zegoen zirriborroa baina margoketa lanetan hiruzpalau egun beharko zituztela aurreikusten zuten. Ondotxo dakigunez, aurtengo udaberriak ez ditu lau egun jarraian ateri eskaini, eta horregatik, ikasturte amaiera honetan etorri dira graffitigileak. Lau lagun etorri dira eta gustora ari dira lanean. Harrituta daude haurrek zelan errespetatzen duten euren lana eta zelan ez diren saiatu sprayak hartu eta euren arrastoa uzten.\nMadrildik datozen artistak\nNacho da graffitigileetako bat. Iruñean familia du eta harreman estua du Euskal Herriarekin. Bide horretatik iritsi zitzaion treneko leihoan utzitako oharraren berri. Penintsulan nonahi ibiltzen ei dira, batez ere muralak egiten, baita hainbat eskolatan ere. Hori da gustatzen zaiena. Nachok dio berari ez diola bereziki ardura trena den margotzen duena ala horma bat. Eduri ostera bai. Eduk dio graffitigile batentzat ederra dela tren bat lasai margotu ahal izatea. Argi utzi gura du eurek ez direla trenak margotzen ibiltzen direnetakoak, horregatik, denborarekin eta patxadaz lan hori egin ahal izatea gozamena da beretzako. Bitxia da baina Eduk ezagutzen du margotzen ari den trenaren modeloa eta badaki jada ez dela erabiltzen. Horrek berak are erakargarriagoa bihurtzen ei du margotzea. Bihar, ostiralez amaitu asmo dituzte margoketa lanak.\nBeraien lana errespetatuko ote den galdetuta, baietz uste dutela erantzun du Eduk. Geuk ere hala espero dugu.\n← Noten buletinak\nDBH4: mendi irteeren bloga →


EHUN ekimena | ehuntzen\nHemen gaude, etxebizitzaren prezioa dela eta, gure auzo eta herrietatik kanpora bizitzera joan behar izan garen herritarrak.\nHemen gaude, urrun dauden herrialdeetatik lanera etorri eta, traba eta papeleo amaigabeetara kondenaturik gauden euskal herritarrak.\nHemen gaude gure bizitzako alor guztietan euskaraz bizitzeko aukerarik ez dugun herritarrak.\nHemen gaude kobratzen dugun pentsioarekin justu baino justuago gabiltzan herritarrak.\nHemen gaude, lagunekin parrandan ibili eta gero, goizeko lauretan etxerako bidea pauso azkarrez eta beldurtuta egiten dugun emakumeak.\nHemen gaude, merkataritza gune handien ugaritzea dela eta, herriko betiko dendak ixtera behartuta gauden dendariak.\nHemen gaude baxoa frantsesez egitera behartuta gauden gazteak.\nHemen gaude kalitatezko produkzioa egin arren hiltzera kondenatu gaituzten baserritarrak.\nHemen gaude egun osoa lanean ibili arren miseriaren mugan bizi garen langile autonomoak.\nHemen gaude, gure seme alaben unibertsitateko ikasketak ordaintzeko zailtasunak ditugun gurasoak.\nHemen gaude, urrutiko kartzelatan senide eta lagunak ditugun herritarrak.\nHemen gaude Estatuaren betebeharra beharko lukeen zaintza dohainik edo lau sosen truke egiten dugun herritarrak.\nHoriek guztiak eta askoz ere gehiago gara eta hemen gaude. Bai, hemen gaude, egunerokoan eragiten diguten arazoak, urteak joan eta urteak etorri, bere horretan edo okerrera doazela sentitzen dugun euskal herritarrak. Hemen gaude, gaur egungo markoan, nahiz eta saiatu, konponbiderik ez dagoela gero eta argiago ikusten dugun euskal herritarrak.\nHemen gaude, Espainia eta Frantziaren aldetik, arazo guzti hauek konpontzeko behar den borondate politikoa ez dela egon, ez dagoela eta, etorkizunean ere, ez dela egongo uste dugun euskal herritarrak.\nHemen gaude, arazo hauek konpontzeko, Estatu batek ematen dituen baliabideak behar beharrezkoak ditugula uste dugun euskal herritarrak. Horrexegatik, hemen gauden herritarrok, egunerokoan eragiten diguten arazoak konpontzeko, Espainia eta Frantziatik atera eta Euskal Errepublika behar dugula uste dugu. Hemen gaude eta ez gaude konforme.\nHemen gaude burujabetza hitz abstraktu bat ez dela uste dugun euskal herritarrak; burujabetzak, alor guztietan, erabakiak hartzea esan nahi duela uste dugun herritarrak. Eta hemen gaudenok uste dugu, burujabetza aldarrikatzetik edozein alorretan erabakitzen duguna praktikara eramatera pasatu behar dugula; Espainia eta Frantziako legediek ahalbidetu edo ez. Bukatu da baimena eskatzea.\nGuzti hau agerian jartzeko, Otsailaren 15ean gure herri eta auzoetan Euskal Errepublikaren eguna ospatzea erabaki dugu; egunerokoan eragiten diguten arazo ezberdinetatik abiatuz eta herri eta auzo bakoitza nahi duen gaiaren inguruan arituz. Jadanik ari gara Lapurdi, Nafarroa, Gipuzkoa eta Bizkaiko 21 herri eta auzo egun hori prestatzen .\nMartxan jarri gara. Asko gara eta EHUNtzen hasi gara.


Nortzuk gara - Errotik\nErrotik Bilbon jaiotako Kooperatiba Feminista da. 2017an eratu ginen, beste lan-eremu batzuetan eta munduko beste leku batzuetan urteak eman ondoren. Gure aniztasuna da gure ezaugarria, eta feminismotik lan egiteko eta harremanak izateko gogoak eta beharrak batzen gaitu. Matxismoa desagerrarazten eta gizartea eraldatzen laguntzea da gure egitekoa, ikuspegi feminista eta komunitarioa duten balioetan oinarritutako hezkuntzan oinarrituta.\nGiza eskubideak defendatzea, batez ere emakume, haur, nerabe eta gazteenak eta LGTBIQ+ kolektiboko pertsonenak.\nIndarkeria matxistaren adierazpenak prebenitzea.\nHerritarrak sentsibilizatzea generoan oinarritutako indarkeria-mota guztien inguruan, ikuspegi intersekzionaletik.\nHezkuntza afektibo-sexuala, hezkidetza, hezkuntza ez-sexista eta genero-ikuspegiaren zeharkakotasuna sustatzea.\nGarapenerako lankidetza eta hezkuntza sustatzea, ikuspegi feminista eta intersekzionala oinarri hartuta.\nErrotik Kooperatiba diziplina arteko taldea da, eta hainbat eremutatik datozen pertsonek osatzen dute, hala nola soziologiatik, hezkuntzatik eta gizarte-lanetik, pedagogiatik, antzerkitik, adierazpen-mugimendutik eta komunikaziotik. Gure aniztasuna da gure ezaugarria, eta feminismotik lan egiteko eta harremanak izateko gogoak eta beharrak batzen gaitu.\nHorizontaltasunetik eta kooperatibismotik lan egiten dugu, erakundeari eusteko beharrezkoak diren zeregin guztiei balioa emanez, eta ukigarriak eta ikusezinak eta zainketakoak agertuz. Guretzat oso garrantzitsua da gure lanaren kalitatea, eta hori gerta dadin, giza harremanak erdigunean jarri behar ditugu, bai taldearen barruan, lan-giroa eta zaintza kolektiboa sortuz, bai norberaren zaintzan eta laguntza eskatzen diguten pertsona edo erakundeekiko harremanetan.\nAida de la Calle González\nAmeslaria eta ERROTIK proiektuaren bazkide fundatzailea naiz, erraietatik eta bihotzetik mugitzen nauen proiektua baita.\nSoziologoa naiz (edo Soziologian lizentziaduna, bederen), eta aukera berdintasunerako eta indarkeria matxisten prebentziorako politika publikoetan espezializatzen joan naiz.\nNire ibilbide pertsonal eta profesionalean, gorputzera joan eta esperientzia sortzeko beharra ikusi dut. Desira eta plazera erdigunean jarri nahi ditut. Horregatik, sexu hezkuntzan trebatu nintzen eta adierazpen mugimenduan eta terapia psikokorporalean koordinatzailea naiz (Río Abierto Sistema). Horregatik, eta maite dudalako dantzatzea!\nAzken lau urteetan Udal Berdintasun eta Gazteria teknikaria izan naiz eta, aurretik, berdintasunaren eta indarkeria matxistaren arloko aholkulari aditua izan nintzen Euskadiko hainbat erakundetan. Egun, Prebentzio eta Laguntza eta Aholkularitza arloetako koordinatzailea naiz Errotiken.\nERROTIK proiektuaren bazkide fundatzailea naiz, zeina serendipia moduko bat izan zen niretzat, hitzez azaldu ezin dudan zerbait.\nGizarte Zientzietan doktorea naiz, Gizarte Langintzan eta Gizarte Hezkuntzan graduduna.\nEgunez egun ikasten jarraitzen badut ere, urteak igaro ahala, aukera berdintasunerako politika publikoetan eta indarkeria matxistaren biktima diren emakumeentzako esku hartzean espezializatu naiz, ikuspegi intersekzionaletik eta feministatik. Irakasle eta ikertzaile gisa lan egin dut esparru akademikoan eta aholkulari aditu gisa 2009az geroztik.\nGaur egun, kooperatibaren egituraren zati bat neuk ehuntzen dut, eta, batez ere, kudeaketa eta koordinazio lanak egiten ditut; aldi berean, sormena, lasaitasuna, antolatzeko gaitasuna eta proiektuei eta taldeari arreta eskaintzen saiatzen naiz.\nGisela M. Bianchi Pernasilici\nEmakumea, mestiza, feminista eta ama naiz. Maite dut bizia eta, ERROTIK proiektuaren bazkide fundatzailea naizen aldetik, proiektu honen aldeko apustua egiten dut, erdigunean biziaren iraunkortasuna jarriko duen lan esparru bat sortzeko, norberaren hazkunde prozesuaren parte eta gozamenerako.\nSoziologian doktorea naiz, ikuspegi eta metodologia feministan espezializatua, besteak beste generoa, zaintza eta sexualitatearen inguruan. Ikertzaile eta irakasle gisa lan egin dut unibertsitateetarako eta erakunde publiko zein pribatuetarako.\n2017az geroztik, ikerketa arloko koordinatzailea naiz eta, horrez gain, administrazio eta kudeaketa lanak egiten ditut hainbat proiektutan.\nPablo Castilla Weeber\nEmozioek gidatu dute nire formakuntza eta ibilbide profesionala, ikaskuntza ororen gune diren aldetik. Pedagogoa naiz formazioz, eta sentitzea eta pertsonen zaintza lehenesten dituen espazio honen, ERROTIKen, bazkide fundatzailea.\n2006az geroztik garapenerako lankidetza eta hezkuntza proiektuetan lan egin dut teknikari gisa, hainbat herrialdetan, hala nola Kuban, Kolonbian eta Costa Rican.\nNire bizipenak, aktibismoa eta sexu hezkuntzako formakuntza eta lanbide esperientzia oinarri hartuta, sexu eta genero aniztasunean jartzen dut arreta, hezkidetzako ekintza eta programa pedagogikoak diseinatuz eta irakatsiz, eta bullying eta ziberbullying homofobikoaren eta transfobikoaren prebentzioa eginez.\nAzkeneko 5 urteetan, gizarte eta lan aholkulari gisa lan egin dut Euskadin egoera ahulean dauden pertsonekin, eta nire lana genero ikuspegitik garatu dut.\nArgazkilaritza soziala maite dut. Argazkigintza parte hartzaileko tailerrak egin ditut hainbat kolektiborekin. Atsegin dut metodologia hori, ahalduntzen eta sentsibilizatzen duten sormen prozesu partekatuei lotutako hizkuntza bisualari ematen dion balioagatik.\nKazetaritzan lizentziaduna naiz, eta Komunikazio digitalean masterra eta UX masterra. Komunikazioko eta marketineko arduradun gisa lan egin dut Bizkaiko hainbat enpresetan, hitzaldi eta solasaldi feministak moderatu ditut, eta emakumeei zuzendutako ahalduntzerako formakuntza digitalak eskaini ditut, baita gazteei Beldur Barik lehiaketara aurkezteko tailerrak ere.\nErrotikeko bezero eta erabiltzaileekin harremanetan nago etengabe, euren beharrizanak ulertzeko eta ahalik eta modu irisgarrienean eta erabilgarrienean erantzuteko.\nERROTIKen komunikazio arduraduna naiz 2018az geroztik.\nSavina Lafita Solé\nAntropologoa naiz bokazioz, eta aditua ikasketa feminista eta generokoetan, erremediorik gabe. Erasmus programaren baitan Portugalera joan nintzenean, herrietako jaien ondare dinamikak aztertzen hasi nintzen eta, nire formakuntza eta uste osoa lagun, genero ikuspegia txertatzen joan naiz jai esparruan.\nBilbora iritsi eta gutxira, emakumeen memoriaren prozesuak ikertzen hasi nintzen, eta euskal lurraldean memoria feminista aktibatzeko ekimenak bultzatu ditut. Ama naizenetik, amatasun feministaren mundu izugarrian murgildu naiz, pentsamendu kritikotik, jardunbide aktibistatik eta gorpuztutako bizipenaren frenesitik.\nIkuspegi hezitzaile eta feminista duen psikologa soziala, dibulgazioa maite dut, eta asko gozatzen dut tailerrak eta prestakuntza-ekintzak dinamizatzen. Duela gutxi, hezitzaile menstrual gisa trebatu naiz, eta nire inguruan egin dezakedan pedagogia guztia egin dut.\nEspero dut emakumeen osasun integralerako dudan grina askoz urrunago eramatea. Hainbat erakundetan lan egin dut proiektu-teknikari gisa, ikerketa-proiektutan parte hartu dut, HPBak dituzten gazteei hezkuntza-laguntza emateko prozesuetan parte hartu dut eta EHUko Emakumeen eta Gizonen Berdintasunerako Masterra ikasi dut. Hori guztia, mugitzeari utzi gabe; nire gorputzarekin eta naturarekin kontaktuan slackline, zirkua eta akrobaziak disfrutatzen.\nJunkal A. Tena\nGizarte hezitzailea naiz betidanik, nahiz eta titulua oraintsu lortu dudan. Enpresarako Giza Zientzietan lizentziaduna izateak agerian uzten du lur kooperatibisten dudala jatorria; dena den, gerora beste gai batzuetan espezializatu naiz, hala nola berdintasunean edo emakumeen aurkako indarkerien gaineko esku hartzean, eta gazteekin eta emakumeekin lan egin dut ikastetxeetan eta gizarte eragileekin. Aktibista feminista antiespezista eta euskaltzalea naiz, eta sukaldaritza beganoaren zale amorratua.\nGizarte Hezkuntzan graduatua naiz eta Emakumeen Aurkako Indarkerietan esku hartzeko masterra dut. Gizarte-hezitzaile izan Naiz familia-elkargunean, eta dinamizatzailea, begiralea, zuzendaria eta hezitzailea hainbat erakunde eta elkartetan. Gorren elkarte-mugimenduko kide naiz, Gorbainako gazte-batzordean, eta ASE (Aniztasuna, Sexualitatea eta Emakumea) aniztasun funtzionalen emakume-taldeko kide.\nJakin-mina pizten didate gazteen joera berriek eta kalearekin zerikusia duen guztiak. Gizarte langilea naiz eta, 2016an, UPV/EHUren Ikasketa Feministak eta Generokoak Masterra egin nuen; horrek bizia aldatu zidan. Ordutik, lodifobiari eta edertasun kanonei buruzko ikerketak eta formazioa egiten ditut taldeekin. Gazteria teknikari gisa lan egin dut Citizens in Action erakundean (Atenas) eta Bizkaiko Gurutze Gorrian.\nGaur egun, proiektuen teknikaria naiz ERROTIK kooperatiba feministan.\nAne Tamayo Martínez\nWebguneen diseinatzailea eta programatzailea naiz. Online posizionamenduan eta marketinean aditua.\nEta teknologia berrien, sare sozialen eta programazio lengoaien zale sutsua, beste gauza batzuen artean. Ilustrazioan eta diseinu grafikoan autodidakta naiz, eta egunero hobetzen saiatzen naiz. Ziberfeminista eta Interneteko bufoi moderno gisa, harrotasunez betetzen nau arte eta bideo jokoen kanal bat edukitzeak streamingeko plataforma ezagun batean.\nIkus-entzunezko komunikazioan graduatu ondoren, Berexi Art proiektu autogestionatua sortu nuen ilustratzaile moduan. Ordutik, diseinu grafikoan, ilustrazioan eta heziketan aritu naiz beti sorkuntza oinarri.\nIdeia batzuk zabaltzeko bidea izan da diseinua eta sorkuntza niretzat, errealitate batzuk erdian jartzekoa, komunitateak sortzekoa. Baina terapia ere bada, autozaintza eta ahalduntzea.\nBokazio soziala eta artistikoa duen pertsona polifazetikoa naiz.\nPsikologoa, bitartekaria eta ingeleseko irakaslea izateko formalki graduata eta hezia.\nArteak eta justizia sozialak mugitzen naute, eta, horren barruan, lotura berezia dute feminismoak eta kulturartekotasunak.\nPsikologiako ikaslea izan naiz Mexikon, diseinukoa Herbehereetan, ingeleseko irakaslea Vietnamen eta “Single Homeless Project” GKErako teknika Ingalaterran.\nBai gure barne-dinamikak, bai egiten dugun lana, gizartea eraldatzeko funtsezko oinarri batzuetatik abiatzen da:\nErrotik Kooperatiban komunitatearen eta sareko lanaren aldeko apustua egiten dugu. Horregatik, ekimen hauetan parte hartzen dugu:\nKonfekoop eta Erkide


Goi mailako bederatzi argazki erakusketa zabalduko dituzte Deportiboko argazkilariek maiatzean - etakitto.eus\nGoi mailako bederatzi argazki erakusketa zabalduko dituzte Deportiboko argazkilariek maiatzean\nGaur aurkeztu dute Argazkilaritza Maiatzean 2021 Klub Deportiboko Argazkilaritza Taldekoek, Portalean egindako prentsaurrekoan. Bakarne Elejalde eta Jose Luis Irigoien Argazki Taldeko ordezkariekin batera, Patxi Lejardi Kultura zinegotziak eta Iñaki Osoro Deportiboko presidenteak hartu dute parte ekitaldian eta, esan dutenez, “pandemiak derrigortuta iaz bertan behera laga behar izan genuen Argazkilaritza Maiatzean, baina aurten, oztopoak oztopo eta pandemiaren gainetik, aurrera egin beharra zegoela erabaki genuen eta horrela antolatu dugu edizio honetarako egitaraua.\nAurreko edizioetan bezala, egitarauaren barruan garrantzi berezia izango dute erakusketek. Herrian dauden erakusketa areto guztiak erabiliko dituzte maiatzean, toki ezberdinetako argazkilarien lanak ezagutzera eman eta erakusteko. Bederatzi erakusketa prestatu dituzte guztira, “oso estilo ezberdinetako lanekin eta, kasu guztietan, goi mailako kalitatea duten argazkiak ikusi ahal izango dira”. Portalean, maiatzaren 7tik 30era, Sasha Asensio, Javier Ortiz, Jose Agustin Gurrutxaga eta Mari Jose Cueli argazkilarien lanak egongo dira ikusgai (martitzenetik domekara, 18:30etik 20:30era). Topalekuan, maiatzaren 7tik 30era, Javier P. Fdez Ferrerasenak (astelehenetik domekara, 19:00etatik 21:00etara). Maiatzaren 3tik 30era, El Ambigú tabernan, Eibarko Klub Deportiboko argazkilarien lanak erakutsiko dituzte (astelehenetik domekara, 10:00etatik 14:30era eta 18:00etatik 21:00etara) eta Portalea tabernan ere Deporreko argazkilarien erakusketa zabalduko dute (astelehenetik zapatura, 10:00etatik 21:00etara). Horrez gain, maiatzaren 3tik 30era, Klub Deportiboan, Jose Luis Tejedorren argazkiak ipiniko dituzte ikusgai (martitzenetik zapatura, 17:30etik 21:00etara). Eta Untzagako Jubilatu Etxean XLVII. Nazioarteko Gipuzkoa Saria erakusketa zabalduko dute, maiatzaren 7tik 30era (astelehenetik domekara, 20:00etatik 21:00etara).\nErakusketekin batera, maiatzaren 15erako konposizio-tailerra antolatu dute Fran Nietorekin eta, “pandemiaren arabera, posible bada bai behintzat”, topaketak kalean (maiatzaren 22an) eta argazki rallya (30ean) ere egin nahi dituzte.\nAgurtu aurretik, Deporreko argazkilariek euren esker ona azaldu diote Udalari eta Klub Deportiboari, “beraiek ematen diguten babesik gabe ezinezkoa litzakeelako horrelako zerbait antolatzea” eta, horrekin batera, erakusketa guztietarako kartelen diseinua urtero musutruk egiten duen Aitor Divassoni ere modu berezian eskerrak eman nahi izan dizkiote. Eibartarrei, berriz, “oso toki gutxitan” antolatzen duten egitarauaz gozatzeko eta erakusketak ikustera joateko gonbidapena egin diete.\nEGITARAUAREN PDF-A JAISTEKO SAKATU HEMEN\n« ‘Zaindu Zaitez’ kanpainarekin 3.225 erosketa-bonu aterako ditu Udalak, Eibar Merkataritza Gune Irekiarekin batera Errigoraren olio eta kontserben banaketa maiatzaren lehen astera atzeratu dute »


Gaztelania ohetik bota duten bikoteak - Garaigoikoa\nGaztelaniatik euskararako abentura\nZestoan beharrean Murillon biziko bagina euskaraz egingo al genuke?\nSekula ez dugu hitzartu zein hizkuntzatan egin behar dugun\n«Zestoan beharrean Murillon biziko bagina euskaraz egingo al genuke?»\nNagore Olazabalek (1978) eta Alfonso Ayesak (1976) umetatik ezagutzen dute elkar. Olazabal udaratan joaten zen Nafarroako Murillo el Fruto herrira. 700 biztanleko herria Tafallatik hegoekialdera dago, ez zaio asko falta Aragoikin muga egiteko.\nMurillo el Frutokoa da Ayesa. Lanean hasi eta pare bat urtera euskara ikasten hasi zen, 20 bat urterekin. Eusko Jaurlaritzak argitaratutako Bakarka metodoa erabili zuen. Bakarkako lana zuen, bai; herrian inork ez daki euskaraz eta ETB1 ez da ikusten. Autoan eta etxean Euskadi Irratia entzuten zuen.\nBakarka metodoarekin gora eta behera zebilen, baina udaratan Olazabalekin gaztelaniaz hitz egiten segitzen zuen. Hirugarren ikasturtea egiten ari zela hasi zen Olazabalekin. Harremanak gaztelaniaz jarraitzen zuen hala ere, baina Olazabal zestoarra izan. Hau da, %80ak baino gehiagok euskaraz dakien Gipuzkoako herrikoa. Harako bisitak hasi ziren eta Ayesak dioen moduan, Kutsidazu bidea Ixabel deskubritu zuen neska-lagunaren baserriko familiarekin. Murilloarrak ez zien ulertzen, hika egiten zutelako, azkar eta hitzak janez... “Nagorek asko laguntzen zidan egoera horietan”.\nZestoa ezagutu zuen, euskara poliki-poliki ikasten ari zen... baina noiz hasi ziren elkarren artean euskaraz hitz egiten? Ayesak: “Elkarrekin hasi eta gero”. Olazabalek: “Nik esango nuke Zestoara bizitzera etorri zinenean [duela hiru urte] hasi ginela euskaraz”. “Baina telefonoz egunero hitz egiten genuen. Orduan euskaraz egingo genuen ba”. “Telefonoz euskaraz? Aurrez aurre bai, baina telefonoz ez, zailagoa da”.\nOlazabalek uste du oso lotuta daudela Zestoan bizitzea eta beraien arteko harremana euskaraz izatea gaur egun. “Guk ez dugu inoiz planteatu zein hizkuntzatan hitz egin behar dugun. Gaztelaniaz ezagutu genuen elkar eta nik esango nuke Zestoara etorritakoan aldatu dugula hizkuntza. Koadrila guztiz euskalduna daukat, herrian edozein tokitan egin dezakezu euskaraz. Alfonso etorri zenean nire lagunek bazekiten euskara ikasten ari zela eta euskaraz egiten zioten. Kalean euskaraz egiten genuen, eta beraz, etxean ere bai. Zer gertatuko zen Zestoan beharrean Murillo el Fruton biziko bagina? Euskaraz egingo al genuke?”. Mutil-lagunari begira esan du: “Zure herrian ez zenuen lortuko orain hemen lortu duzun euskara maila eta pazientziarik izango al genuen euskara maila kaxkarragoarekin euskaraz egiteko?”. Ayesak ez dio kontrarik egin, baina gauza bat argi du: “Nagorek esan du ez dugula planteatu zein hizkuntzatan izan gure arteko harremana, baina ni euskara ikasten hasi nintzen nafarra naizelako eta euskalduna izanda euskara jakin nahi nuelako”.\nMurilloarrak oso gutxitan jotzen du gaztelaniara. Ez omen dauka sentimenduak-eta espresatzeko zailtasunik: “Nagoreri hitz egiteko zailtasunak? Ez, berarekin da errazena, konfiantza daukat, okerrago moldatzen naiz lanean eta urduri jartzen naizenean”. Hala al da, Nagore? “Bai, bai, esango nuke berak nik baino gehiago eusten diola euskarari. Zerbait konplikatua esan behar diodanean, azkar bukatzeko batzuetan erdarara jotzen dut, baina berak ez”. Pazientzia handia dauka Ayesak ikusita nola izaten dituzten haserrealdiak: Olazabalek lehen kolpean esatekoak esaten ditu eta ondoren Ayesak, nola euskaraz gaztelaniaz bezain ondo ez den moldatzen, bi aldiz pentsatzen du esan behar duena. Hori xantaia linguistikoa dela esan diogu eta barre egin du. Olazabalek beste xantaia linguistiko bat kontatu digu: “Batzuetan esaten diot: ‘Esan nizun ba atzo halako eta halako!’ eta berak: ‘A, ez nizun ulertu’”.\nAyesa ederki moldatzen da euskaraz, baina hala ere galdetu diogu Olazabali ea zuzentzen dion: “Gramatikarik ez diot zuzentzen, nahikoa ikasi zuen Bakarkarekin! Entonazioarekin ibiltzen da gaizki, erdarazko entonazioa erabiltzen du euskaraz. Hori zuzentzen diot. Egia da baita ere azkar, gutxi ahoskatuta eta hitzak janez hitz egiten duela”. “Baina hitzak zuek ere jaten dituzue!”, “Bai, baina zuk hitz klabeak jaten dituzu!”.\nElkarrizketa bukatzen ari garela izen-abizenak galdetu dizkiegu. Alfonsok azkar-azkar esan dizkigu bereak, eta kazetariak: “Ayesa Tamarín?” “Ez! Marín” eta Olazabalek: “Ikusten?”.\nBai, kazetariak ez dio ulertu. Alabaina, seinale ona da, “eta” esan beharrean “ta” erabiltzen du. Zestoartzen ari da.\n«Sekula ez dugu hitzartu zein hizkuntzatan egin behar dugun»\nLaudioarrak (Araba) dira biak. Natxo Urkijo (1960) Lanbide Heziketako irakaslea da eta Bego Macias (1966) AEK-ko irakaslea eta arduraduna. 1970eko hamarkadan, orain 17.000 biztanle inguru dituen herrian, biztanleriaren %1ak baino ez zekien euskara. Orain, herritarren erdiak baino gehiagok daki.\nMaciasek eta Urkijok hurrenez hurren 17 eta 24 urte zituztela ezagutu zuten elkar. Gaztelaniaz hasi zuten harremana. Urkijok ordurako euskaraz egiten zuen, 13-14 urterekin lagun baten konpainiarekin hasi baitzen euskara ikasten. Irakasle titulua ateratzea zuten helburu. Euskararen munduan murgildu nahian, delineatzaile izanda, euskal filologia ikasten hasi zen Urkijo. UEU ezagutu zuen eta Hizkuntzalaritza Saileko arduraduna izan zen. Maciasek giro euskaldunean zebilen Urkijo ezagutu zuen: “Txillardegi eta horrelakoekin zuen harremana. Afariak eta bazkariak egiten zituzten eta ni joaten nintzenean isilik egoten nintzen; dena ulertzen nuen, baina ez nintzen hitz egitera ausartzen. Afari-bazkari haiek flaxa ziren niretzat”.\nEta noiz hasi zineten bion artean euskaraz? Galdera zaila edo aldrebesa bota duenaren sentsazioa du kazetariak. Hala dio Urkijok: “Lehen bi-hiru urteetan erdaraz egiten genuen, baina ez gara konturatu noiz aldatu genuen eta nola izan zen. Ez genuen erabaki bat hartu, ez dugu sekula hitzartu zein hizkuntzatan egin behar dugun. Orain ez daukagu erdaraz ezagutu gineneko oroimenik”. Maciasek gogoan duenez, berak euskara maila lortu arte aritu ziren gaztelaniaz, “nik askatasuna lortu arte, beldurra kendu arte”. Denbora gutxian asko ikasi zuen Maciasek, mutil-lagunarekin mintzapraktika egiten zuen, nahiz eta hasieran lotsatu. Urkijok emazteari hala bota dio: “Ustiatu ninduzun orduan, zure onerako”.\nEuskararako bide horretan zailtasun berezirik izan al duten galdetu diegu. Urkijok: “Nik maila neukan eta eskua botatzen nion”. Eta segituan Maciasek: “Deformazio profesionala zeukan eta ondo zetorkidan. Baina komunikatzeko gaitasuna bagenuen”. Maciasek aitortu digu senarrak asko zuzendu izan diola, baina zuzentzaile ona dela: “Batzuetan hasten gara ergatiboarekin eta esaten dit: ‘nork nik’ eta nik: ‘k esan dut’ eta berak ‘ez, ez duzu esan’... eta horrela ibiltzen gara”. Urkijori lagun batek esan zion berarekin euskaraz egitera ez zela ausartzen zuzenduko zionaren beldurrez: “Disgustua izan zen hori entzutea, etxekoei zuzentzen diet, baina kanpokoei ez”.\nBere adineko oso gutxik elkarren artean euskaraz egiten duen herrian eguneroko harremana euskaraz du bikoteak. 17 eta 13 urteko alabek ere “identifikatuta” dituzte. Lagunak alabekin gaztelaniaz aritzea ohikoa da, baina haien gurasoek telefonoa hartzen badute lagunek beti euskaraz egiten diete.\nEta zergatik euskaraz? Urkijo serio jarri da: “Norbere buruarekin kontsekuente izan dadila. Kanpotik begiratzeko gaitasuna izan behar dugu kontura gaitezen zertan ari garen. Lagun batek kontatu zidan nola ez zitzaion gustatu Hendaiara joan eta zerbitzariak euskaraz ez egitea. Eta hemen zer gertatzen da? Hura gu bezain euskalduna izango zen, baina frantsesez egiten zuen. Euskalduna banaiz euskaraz egin behar dut. Agian oso atzerakoia naiz, baina nire baitan ez da ulertzen euskalduna izan eta euskaraz ez egitea”. Teoriatik praktikara doa Macias: “Euskara ikasi dugu erabili ahal izateko”.\nhizkuntzaren ohiturak sl soziolinguistika soziologia transmisioa


Ongintzako erakusketa Carlos Las Herasen omenez - AECC Gipuzkoa\nCarlos Las Heras margolariaren omenezko ongintzako erakusketa baten bidez, AECC Gipuzkoako Bidasoa Batzordeak 3.950 euro bildu ditu ikerketa onkologikoaren mesedetan. Carlos Las Heras duela zortzi urte hil zen Irunen, minbizi baten ondorioz, eta orain bere familiak berrogeita hamar bat artelan Gipuzkoako Minbiziaren aurkako elkarteari ematea erabaki du. Erakusketa abenduaren 4tik 15era bitartean bisitatu ahal izan da elkartasun-ekimen honetarako prestatutako lokal batean, Irungo Argentina kaleko 8. zenbakian. Bertan, artistaren hemezortzi koadro eta bi grabatu saldu dira.\nDecazevillen (Frantzia) jaio zen Carlos Las Heras, 1936an. Gaspar Montes Iturrioz maisuaren lehen marrazketa-ikasgaiak eta Ana Izura irakaslearen grabatu-teknikak jaso zituen. Bere karrera artistikoa 1972an hasi zen, Avilako Pintura Biurtekoan eta Gasteizko Plastika Biurtekoan egindako lehen erakusketekin.\nLas Heras-ek Palmerako lantegiko lana eta pinturarekiko zaletasun nekaezina uztartzen zituen. Carlos Las Heras Sociedad Otzazki de Pintores del Bidasoa elkartearen bazkide sortzailea izan zen, Nestor Barrenetxea, Fernando Artola ‘Bordari’ eta Eduardo Díez Salaver lagun leialarekin batera, besteak beste. Bere bizitzako azken urteetan, Gipuzkoa osoan banakako erakusketen protagonista izan zen, baita Gasteiz, Zamora eta Madrilen ere.\nCarlos Las Herasen oroimenez ongintzako erakusketa honetan jasotakoa AECC GIPUZKOA 2019 ERRONKArako, hau da, Ignacio Melero doktoreak Nafarroako Unibertsitateko Klinikan zuzentzen duen immunoterapiari buruzko proiekturako erabiliko da.


'Urnieta-Adarra (820m)-Ontto txiki-Aizkorrikogain-Andoain' mendi irteera\nAloña Mendiko mendi sailak antolatuta (mendiko federatu txartela dutenentzat). Irteera 7:00etan Posta bulegotik. Amaieran bazkaria egingo dute sagardotegi batean (plazak mugatuak dira). Izena emateko Aloñako tabernan edo alonamendi.mendi@gmail.com helbidean urtarrilaren 16ra arte\n'Urnieta-Adarra (820m)-Ontto txiki-Aizkorrikogain-Andoain' mendi irteera Postetxea\nAloña Mendiko mendi sailak antolatuta (mendiko federatu txartela dutenentzat). Irteera 7:00etan Posta bulegotik.\nAmaieran bazkaria egingo dute sagardotegi batean (plazak mugatuak dira). Izena emateko Aloñako tabernan edo alonamendi.mendi@gmail.com helbidean urtarrilaren 16ra arte\nEskoriatzan Feminismoa Bizitik taldeak mendi irteera antolatu du. Hona hemen ibilbidea: Eskoriatza-Eraña-Lete-Mendiola-Arkarazo-Eskoriatza.\nMendi irteera Fernando Eskoriatza plaza\nEuskal Herriko XII. Mus txapelketa\nInkernu Tabernan, Eskoriatza | Lehiaketak\nEuskal Herriko XII. Mus txapelketaren barruan, Eskoriatzako kanporaketa jokatuko da urtarrilaren 19an, Inkernu tabernan. Bikote bakoitzak 20 euro jarri beharko ditu jokatzeko, eta sariak honakoak izango dira: Bikote irabazleak: 100 euroko saria eta bigarren postuan geratzen den bikoteak: 50 euroko saria. Final Nazionala, Araban izango da, Zigoitiako Gopegin, martxoaren 14an, eta herrialdeetako finalak, otsailaren 29an.\nEuskal Herriko XII. Mus txapelketa Inkernu Tabernan\nEuskal Herriko XII. Mus txapelketaren barruan, Eskoriatzako kanporaketa jokatuko da urtarrilaren 19an, Inkernu tabernan. Bikote bakoitzak 20 euro jarri beharko ditu jokatzeko, eta sariak honakoak izango dira: Bikote irabazleak: 100 euroko saria eta bigarren postuan geratzen den bikoteak: 50 euroko saria.\nFinal Nazionala, Araban izango da, Zigoitiako Gopegin, martxoaren 14an, eta herrialdeetako finalak, otsailaren 29an.\nAntzerkia: 'Kalean otso, etxean uso'\nAzken uneko berria! Hiru Txerritxoak desagertu dira! Ez dago batere garbi zer gertatu den, baina ematen du Otsoa izan dela erruduna. Egunkarietan horrela jartzen du. Orduan, Fernandez eta Fernandez detektiboeak ikerketa abiatzen dute. Egoera ikusirik, otso bat bide luze bat egitera behartuta dago, eta bere herrialdea atzean uzten du. Taldea: Patata Tropikala antzerki laborategiaIraupena: OrdubeteAdin gomendatua: 2 – 12 urtePrezioa: 3 € (sarrerak aldez aurretik kiroldegian salgai)\nAntzerkia: 'Kalean otso, etxean uso' Zaldibar antzokian\nAzken uneko berria! Hiru Txerritxoak desagertu dira! Ez dago batere garbi zer gertatu den, baina ematen du Otsoa izan dela erruduna. Egunkarietan horrela jartzen du. Orduan, Fernandez eta Fernandez detektiboeak ikerketa abiatzen dute. Egoera ikusirik, otso bat bide luze bat egitera behartuta dago, eta bere herrialdea atzean uzten du.\nTaldea: Patata Tropikala antzerki laborategia\nAdin gomendatua: 2 – 12 urte\nPrezioa: 3 € (sarrerak aldez aurretik kiroldegian salgai)\n'Espias con disfraz' filma, gaztetxoendako\n'Espias con disfraz' filma, gaztetxoendako Zinema aretoa\n'Dios mío pero, ¿qué te hemos hecho ahora?' filma (Frantzia, 2018). Zuzendaria: Philippe de Chauveron. Gaur bi emanaldi: 19:30ean eta 22:30ean. Sarrera da bost euro\n'Gag movie' antzezlana\nYllana taldearen eskutik, 'Gag movie' antzezlana. Sarrerak, 10 € (Aurrez salgai leihatila digitalean, Txokolateixan eta interneten)\n'Gag movie' antzezlana Santa Ana antzokia


Frantziako Lehen Inperioa - Wikipedia, entziklopedia askea.\n(«Frantziako Lehenengo Inperio» orritik birbideratua)\nFrantziako Lehen Inperioa, Napoleondar Inperioa ere deitua, Frantzian Napoleon Bonaparteren agintaldi inperialari deritzon izena da, zeinetan Europako zati handia menperatu zuen. Inperioak 1804tik 1814ra iraun zuen, eta 1815ean ere Ehun Egunetan laburki berrezarri zuten.\nInperioaren hasiera 1804ko maiatzaren 18an kokatzen da, Napoleonek -orduko Lehen Kontsulak- Frantziarren Enperadorearen titulua hartu zuenean. Abenduaren 2an bere buruari eman zion koroa Parisko Notre Dame katedralean. Hirugarren Koalizioak berehala egin zion aurre eratu berriko inperioari. Austerlitzeko guduan garaipen erabakigarria lortzean, Inperioak aurrera egin ahal izan zuen. Napoleonen armadak (La Grande Armée) Prusia 1806an eta Errusia Polonian 1807an (Friedlandeko bataila) garaitu zituen. Ondoren, Tilsiteko hitzarmenarekin (1807ko ekainean), bakea itzuli zen Europara.\nIberiar Penintsulan eskua sartzean gerra piztu zen 1808an. Sei urteko gerra horretan larri ahuldu zen Inperioa. 1809an, Bosgarren Koalizioko Austriaren aurka borrokatu zen Frantzia. Garaile berriro aterata, Schönbrunneko Ituna ezarri zuen Napoleonek Habsburgo leinuaren gainean. Errusiarekiko tirabira diplomatikoek Errusiaren inbasio zorigaiztokoa (1812) ekarri zuten. Seigarren Koalizioarekin, Frantziako indarrak Alemaniatik atera ziren 1813an. Napoleonek 1814ko apirilaren 6an abdikatu zuen, Elba uharte txikira erbesteratuta. Hortik 1815ean itzuli zen, baina Waterlooko guduan porrot egitean, Lehenengo Inperioa erori zen atzera bueltarik gabe.\nErpinean, 1812an, Frantziako Inperioak 130 departamentu zituela (44 milioi biztanlerekin), 600.000 soldadu zelairatu ahal izan zituen Errusia konkistatzeko. Alemanian, Italian, Espainian eta Varsoviako dukerrian tropa ugari zeukan sakabanatuta, eta Prusia nahiz Austria izeneko aliatutzat ere izan zituen. Inperioaren patua armadari atxikita zegoen. Haren aurreko garaipenek Frantziako Iraultzako hainbat printzipio Europan zehar barreiatu zituen. Jaunarekiko zergak eta beharrak bertan behera utzi ziren Frantziako armadaren aurrera egitean. Polonian izan ezik, aristokraziaren pribilegio oro deuseztatu ziren, eta Napoleondar kodea sartuta, legearen azpian gizaki guztiak berdin ziren.\n1 Europa eta inperioa\n2 Napoleonen sistema\n3 Inperioaren amaiera\nEuropa eta inperioa[aldatu | aldatu iturburu kodea]\n1792az geroztik iraultza Europan barrena zabaltzen hasi zen. Jacques-Pierre Brissotek esana zuen orduan Nazio Konbentzioan tiranoei gerra eginez herriak askatu beharra zegoela. 1795etik aurrera, Frantziak aldi baterako bakeak eginak zituelarik potentzia nagusiekin, iraultza finkatu egin zen indar militarraren aldetik ahulagoak zirenez eta nazio barneko toki jakin batzuetan iraultzaile taldeak bazituztenez, eskuragarriagoak ziren lurralde batzuetan, Herberehetan eta Italian adibidez. Herrialde horietan Frantziak kontrolaturiko errepublikak sortu ziren (Bataviako Errepublika, Errepublika Zisalpinoa, Parthenopeakoa, Liguriakoa) Frantziakoen antzeko gobernu erakundeekin. Frantziako Iraultzaren egitasmoa oso garbi zegoen: Europa zaharreko lurralde egiturak aldatu nahi zituen. Aldi berean, 1795. urteaz geroztik, Frantziako Iraultzak gero eta antz handiagoa zuen despotismo ilustratuarena, eta gero eta antz gutxiago, berriz, nazio burujabetza eta eskubideen adierazpena ikurtzat zituen hasierako egitasmoarena. Militarrek gero eta eragin gehiago izan zuten gobernuan, eta aldi berean iritzi publiko liberalak (Germaine de Stäel, Benjamin Constant, Emmanuel Joseph Sieyes, etab.) gobernu indartsu bat eskatzen zuen errejimen politiko egonkor bat finkatzeko.\nNapoleonen koroatzea. Jacques-Louis Daviden margolana.\nErradikal batzuen azpijoko saioak hondatu zirelarik –Babeufena 1797an, adibidez–, frantses burgesiak Napoleon jo zuen begiz, ekinaldi militar bikainak egin baitzituen Europan eta Egipton. Napoleonek ekintza militar batez hartu zuen aginpidea, parlamentuari erasoa jo zion eta kontsulatu bat eratu zuen, oso pertsona gutxiko gobernu bat Napoleon bera buru zeukana. Napoleonen egitasmoa, ordea, gerrari eta gudarosteari zegoen estu-estu atxikia, eta Europan barrena zeukan nahitaez zabaldu beharra. Egitasmo hori burutara emateko, 1802 eta 1804 bitartean jarri zituen 1799an sorturiko kontsulatuaren errejimena inperio bilakatzeko oinarriak. Napoleon enperadore koroatzea sinbolo itxuraz eta tankeraz oso zaindu bat izan zen. Aita santua aurrean zuela, ez zion utzi aita santuari koroa hark jar ziezaion. Aitzitik, berak ezarri zuen koroa bere buruaren gainean, era horretara inperioa berea eta ez beste inorena zuela adieraziz. Inperioaren hedatzea enperadoreak une oroz kontrolatu ahal izateko moduan zegoen pentsatua. Horretarako elite berri bat sortu zuen, noblezia titulu berriak eman zizkion, eta bere familiako kideak jarri zituen mendean hartuak zituen erresumetan agintari.\nAusterlitzeko garaipena. François Gérarden margolana.\nNapoleonek lurralde batzuk beretu zituen, hala nola Belgikako lurraldeak, Toscana, eta Dalmaziako kostaldeko probintziak. Beste lurralde batzuk, berriz, mendean hartu zituen, baina haietan agintari kideko gobernuak utzirik (Helvetiako Errepublika, Rhingo Konfederazioa), eta beste batzuetan bere familiako kideak jarri zituen tronuan zeuden dinastien ordez (Napoli, Westfalia, Holanda, Espainia). Era horretara Napoleonek kontinente osoko lurraldeetan sendotu zuen bere nagusitasuna, bere gobernuaren kontrolpean jarriz eta inperioko gudarostea noranahi hedatuz, gudaroste hori mendean harturiko lurraldeek mantendu eta hornitu behar zutela. Mendetasunezko sistema horren osagarri, Napoleonek trebe erabili zuen diplomazia, itun eta hitzarmen sekretuak eginez, eta era horretara Prusiaren eta Austriaren txandaka laguntza ziurtaturik. Inperioak mendean hartuak zituen lurraldeetako biztanle kopurua 85 bat milioikoa zen guztira, Frantziak 1789an zuen biztanle kopurua halako hiru, alegia.\nInperioaren hedatzeak Britainia Handia izan zuen oztopo bakarra. Britainia Handiko herri iritziak Napoleonen sistema politikoaren autoritarismoa salatzen zuen, eta inperioari aurre egiten zion sistema militareta estrategiko bat eratu zen erresuma hartan. Horretarako erabakigarria izan zen Britainia Handiak Mediterraneoaren arroa kontrolatu izana, Sizilian eta Mediterraneo ekialdean mendean hartuak zituen lurraldeei esker, eta baita ere enperadoreak 1808an Espainian bere mendeko erresumaren buru ezarri zuen Jose Bonaparteren aurka gerran ari ziren espainiar matxinatuei Britainia Handiak eman zien laguntza. Napoleonek, bere aldetik, Britainia Handiaren eragin horri aurre egiteko, kontinente blokeoa zeritzana jarri zuen abian. Britainia Handia ahultzeko ahalegina zen hura, kontinentearen eta uharteen arteko merkataritza harremanak eragozteko ahalegina.\nNapoleonen sistema[aldatu | aldatu iturburu kodea]\n1804ko Frantziako Kode Zibilaren lehen orrialdea.\nInperio zabal bat hedatzeaz gainera, Napoleonek gobernu sistema bat eratu zuen, eta hein handi batean iraun zuen Berrezarkuntzaren garaiko Europan (1815) sortu zen estatu liberal klasikoan. Sistema horrek nazioaren burujabetza ukatzen zuen, herriaren ordezkaritza erakunde nagusietan egon behar zuelako ideia 1789ko iraultzaileek indarrean jarria, alegia. Izan ere, parlamentuari zegozkion erakundeak itxura hutsa baizik ez ziren izan, enperadorea bera buru zuen eta enperadoreak izendatzen zuen Estatu Kontseilu batek kontrolatzen baitzuen sistema politiko osoa. Eredu hura guztiz ere zen legeak betearazle hutsa, ordezkaritza bidezko erakundeek ia ez baitzuten parte hartzerik.\nJabe taldeek (lurjabeek, industri gizonek, merkatariek, finantza gizonek) uste osoa izan zuten sistema hartan, une hartako legediaren bidez, 1804ko Kode Zibila, jabetza eskubidea ziurtatzen baitzien, hura izan zelarik 1789ko Eskubide Adierazpenetik indarrean iraun zuen eskubide bakarra. Baina Napoleonek orobat izan zuen herri xehearen eta nekazarien laguntza, enperadorea eta inperioa nazioaren handitasunaren eta goraldiaren ekarletzat baitzeuzkaten, eta ikuspegi horrek indarrean iraun zuen Napoleonen ondorengo belaunaldietan ere.\nLuneville, Amiens, Presburgo (Bratislava), Tilsit eta Vienako hurrenez hurreneko itunetan (1801etik 1809ra) inperioaren mendeko lurraldeetako mugak modu egonkorrean finkatzeko ezintasunak ahuldura guztiz ere erabakigarria ekarri zion inperioaren sistemari, eta erabateko krisia eragin 1814tik 1815era. Inperioari modu batera edo bestera atxikitako lurralde guztiek mantendu behar izan zuten inperioko gudaroste handia, eta zinez eginbide garestia zen hura. Gero eta zerga gehiago ordaindu beharra, soldaduek egoitza hartzen zuten tokiko udalek gudarostea hornitzeko betebeharra, indarrezko ebasteak eta harrapakeriak, horiek ziren Napoleonen zabalkunde militarrak ekarri zituen ondorioetako batzuk.\nBritainia Handia, Europako kontinentea mendean hartuz, makurrarazi nahiak inperioaren beraren definizioa auzitan jarri zuen, eta enperadorearen beraren eta bere obraren kontrakoa gertatu zen azkenerako. Napoleonen inperioa alor militarrean desegin zen ezinbestean. Britainiarrek Mediterraneoan zuten kontrolak eta inperioko gudarosteari aurre egiten zioten tokian tokiko higikundeei eman zieten laguntzak eragin handia izan zuten desegite hartan.\nNapoleon Moskutik erretiratzen. Adolph Northenen margolana.\nAurre egiterik erabakigarriena Espainiakoa izan zen, 1808. urteaz geroztik Napoleonek bere mendeko erreinu bat sortua baitzuen bere anaia Jose buru zuela. Espainiako matxinada bi arrazoirengatik izan zen garrantzi handikoa. Batetik, atzera eginarazi baitzion Napoleonen gudarosteari, gerrilla sistemaren bidez (eraso ustekabekoak eta aldian aldikoak), eta, batez ere, Britainia Handiko gudarostearen laguntzaz, Iberiar Penintsulatik alde egitera behartu baitzuen frantses gudarostea Gasteizko guduaren ondoren (1813ko ekainaren 21ean). Bestetik, iraultza bat sorrarazi zuelako orobat, eta horren ondorioz, Espainiako lehenengo konstituzioa, 1812an Cadizen onartu zena, 1820an eta hurrengo hamarraldietan liberalismo iraultzailearen eredu bihurtu zena.\nErrusia izan zuen Napoleonek beste oztopo militar ezin gaindituzkoa, haren gudarosteak ezin izan zuen Moskuren setioa bururatu, eta, gainera, Alexandro I.a tsarrak bere maila indartu zuen Europako agintarien artean. Hura izan zuen bultzatzaile eta gidari Napoleonen kontrako seigarren koalizioak, 1814 eta 1815 bitartean haren inperioa suntsitu zuenak. Frantziako eliteek eta lurjabeek laguntza ukatu izana, nahiz Napoleonen laguntzaile leial batzuek ahalegin handiak egin zituzten enperadorearen alde, guztiz erabakigarria izan zen Napoleonen hondamenerako, eta hala, Waterlooko guduaren ondoren (1815eko ekainaren 18an), Napoleonen nagusitasuna behin betiko suntsitu zen.\nWikimedia Commonsen badira fitxategi gehiago, gai hau dutenak: Frantziako Lehen Inperioa\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/06/21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Kondaira . Noiz kontsultatua: 2017-11-21 .\nOrriaren azken aldaketa: 18 apirila 2019, 09:18.


Zenbat emakume itzultzailek itzultzen dugu euskarara? — EIZIE Elkartea\nBa al zenekien EHUn Itzulpengintza eta Interpretazioa ikasketak ezarri zirenetik matrikulatutako ikasleen % 80tik gora emakumezkoak izan direla? Ba al zenekien EIZIEko bazkideen artean % 56 direla emakumeak? Eta ba al zenekien 1990 eta 2017 bitartean euskaratu eta argitaratu diren narratiba-lan guztien artean % 25,34 direla emakumeek itzuliak?\nItziar Murgiondo Agirrek datu horiek eta beste datu interesgarri asko bildu eta aztertu zituen 2018an, Itzulpengintza eta Interpretazioa graduaren amaierako lan gisa, 1990 eta 2017 bitarteko narratiba-lanen itzultzaileen azterketa genero-ikuspegitik izenburupean.\nEIZIEn, lan horretako datu esanguratsuenen laburpen bat prestatzeko eskatu genion, eta orain, martxoaren 8aren buelta honetan, zuen esku jartzen dugu, gure arloa nola egituratzen den hobeto ezagutzen lagunduko digulakoan: Zenbat emakume itzultzailek itzultzen dugu euskarara?


Pokémongo: jakin behar duzun guztia | Consumer\nPokémongo: jakin behar duzun guztia\nPokémon GOAk errealitate handitua erabiltzen du, eta horrek bideojoko hau hiri-esplorazioko abentura bihurtzen du milioika pertsona erakartzeko\narabera: Astelehena, 2016ko uztailaren 25a\nOraindik Pokémongo probatu gabe? Joan den uztailaren 15ean, Estatu Batuetan merkaturatu eta hamar egunera, Pokémongo GO Espainiara iritsi zen, adin guztietako erabiltzaileen artean uda honetan erretzen ari den mugikorrerako bideojokoa. Pokemon sagako jarraitzailerik bitxienetatik (1996. urtea da lehen titulua Game Boy kontsolara iritsi zenean) lehen aldiz izenburu hori aurkitu zutenek, lehen aldiz, Pokemon Go-k 20 milioi erabiltzaile aktibo baino gehiago ditu Estatu Batuetan. Jokoak Candy Crush-en aurreko errekorra gainditu du eta Twitter baino erabiltzaile gehiago ditu. Baina,Zein da zure arrakastaren arrazoia? Zergatik eragin du horrenbeste zalaparta mundu osoan? Artikulu honetan, Pokémongo fenomenoaren oinarrizko gakoak aztertzen dira..\nZer da Pokémongo?\nPokémon bideojokoen saga mugikorrera iristen den lehen aldia ez bada ere (2015eko abuztuan Pokemon Shuffle Mobile izan zen lehena), Pokémon GO iraultza osoa sortu du Android gailuetarako eta Iphone-rako aplikazioen dendetara iristean.\nPokémon unibertsoaren oinarrizko kontzeptuei jarraitzen die sagaren kapitulu honek. Jokalariak pokemoi-entrenatzaile rola hartzen du. Mundu osoan zehar banatutako izaki bitxi eta bitxi batzuk dira, eta ahalik eta gehien harrapatzea dute helburu. Gero, “gimnasio” izendatutako lekuetan, entrenatzaileek beren pokemoiak borroketan aurrez aurre jartzen dituzte.\nPokémongo Goren berritasun handia, aurreko tituluekin alderatuta, eta hain ezagun egin izanaren arrazoietako bat, pokemoiak ez dira beste bideojoko baten moduko mapa birtual batean bilatzen, baizik eta mundu “errealean”. Errealitate areagotuaren teknologia eta geokokapena erabiliz, bideojokoak bere grafikoak konbinatzen ditu, eta mugikorrak une horretan kamerarekin fokatzen ari den irudiarekin konbinatzen ditu bere grafikoak, pokemona “benetan” dagoela eta jokalariaren aurrean dagoela irudikatuz.\nJokoan zehar entrenatzaileak mailaz igotzen ari dira, eta aurrera egin ahala pribilegio berriak irabazten dituzte (adibidez, 5. mailan gimnasioetan sartzeko aukera). Era berean, pokemoiak ere eboluzionatu egin daitezke, indarrez hazi eta botere berriak lortu.\nJolasaren azken helburua da bildumatzea eta Pokédexeko pokemoi guztietara maila maximora iristea, izaki horietako espezie guztiak biltzen dituen entziklopedia moduko bat.\nNola jokatzen da Pokémonera?\nPokemongo jokoan jokatzeko, erabiltzaileak Android edo Iphone telefonoetarako deskargatu behar du, eta Pokemon-en bidez jokalari gisa erregistratu, Pokemonen doako kontu bat irekiz edo Google kontuko datuak erabiliz. Ondoren, erabiltzaileak bere avatarra eta pertsonaliza dezake, arropa-mota, ilearen edo begien kolorea eta bestelako xehetasunak aldatuz.\nUne horretatik aurrera, partida hasteko prest dago jokalaria, eta, horretarako, etxetik irten eta hirian barrena ibili behar du, jokoaren mapa benetako kokalekuan oinarrituta baitago.\nInguruak arakatuz, jolastokiak gimnasioak ez ezik (tamaina handiko eremu publikoekin bat egiten du, parke bat, adibidez), poké geldialdiak ere baditu, eta leku berezi batzuk ere baditu, jolasteko beharrezkoak diren elementu batzuez hornituak. Pokeak ere leku seinalatuekin bat datoz, hala nola monumentu edo eraikin enblematikoekin.\nLor daitezkeen elementuen artean pokeolak daude, pokemoiak harrapatzeko ezinbestekoak, bai eta edabe, intsentsu, arrautza eta bizizaleak ere, jolasarekin laguntzen dutenak eta hainbat modutan osatzen dutenak. Objektu horiek poke-etan doan lortzen dira, baina badira jokoan erosketak eginez eros daitezkeen beste batzuk ere. Hala ere, eskerrak eman nahi dizkizuegu Pokémongo GO garatzaileek ezaugarri horretatik ez dutelako gehiegikeriarik egin eta etengabe dendatik pasatu gabe joka daitekeela.\nPokémongo jolasteko trikimailuak eta aholkuak\nJoko honek lortu duen ospea dela eta, adin guztietako pertsonek probatu dute, nahiz eta inoiz ez izan Pokemon sagako jolas batean aritu.Bai bera bai Pokemon titulu batean jokatzen den lehen aldia, oinarrizko aholku batzuk hartu behar dira kontuan:\nKanpoko bateria eraman. Joko honen eragozpenetako bat da bateria asko kontsumitzen duela GPSa eta kamera erabiltzeagatik. Horregatik, ez da ideia txarra kanpoko bateria izatea eta beti gainean eramatea, badaezpada ere.\nErrealitate areagotuaren interfazea (RA) desaktibatzea. RRa martxan jarriko da pokemon bat aurkitzen denean. Oso erakargarria da, badirudi haurra benetakoa dela eta jokalariaren aurrean dagoela. Hala ere, luzera, errazagoa da pokemona harrapatzea desaktibatzen bada, funts birtualak gutxiago distraitzen baitu.\nBateria aurrezteko modua. Bateria aurrezteko beste trikimailu bat jokoaren konfigurazio-aukeretan dago. Aktibatzen bada, pantaila itzali egiten da mugikorra biratzean, baina jokoak aktibo jarraitzen du lehen planoan, eta, beraz, alerta ematen du pokemoi berriak agertzean.\nErabili amuak. Jolasean eskura daitekeen elementu bat amuak dira, eta horiekin handitu egiten da pokemoiak uneko kokalekuan agertzeko aukera. Trikimailua izan daiteke hiria esploratzeaz nekatuta dagoenean eta taberna bateko terrazan atseden hartu behar duenean.\nBizikleta bat erabiltzea. Hona hemen pokgeletan lor daitekeen beste elementu bat:arrautzak. Inkubatu eta eklosionatzeko, ibili egin behar dadistantzia jakin bat, 2 eta 10 kilometro artekoa, arrautza motaren arabera. Hori lortzeko modu dibertigarriagoa eta neketsuagoa da bizikletan ibiltzea.\nKontuz ibili ingurunearekin. Pokemon bat agertzen bada pantailari begira egon behar duen arren, ez da inoiz inguruan arreta jartzerik utzi behar hirian barrena ibiltzen denean, istripurik gerta ez dadin.\nPokémongo taldearen arrakastaren arrazoiak\nPokemon saga beti izan da jarraitzaile-legio bat, baina Pokémon-en fenomenoak itxaropen guztiak gainditu eta muga guztiak gainditzen ditu. Adin guztietako pertsonei heldu zaie, bideojoko hauekin esperientzia izan edo ez, eta uda honetako benetako arrakasta bihurtu da.\nZergatik? Seguru asko, faktoreen konbinazio bat. Hasteko, errealitate areagotuaren teknologia erabiltzeak Pokemon GO joko erakargarria bihurtzen du, bideojokoetan jokatzen ez dutenentzat ere bai. Oro har eserita eta pantaila baten aurrean dagoen jarduera bat, lehen pertsonan eta jokalariaren auzoan bertan, esploratzeko abentura moduko bat bihurtzea lortu du.\nJoko honek eskatzen duen jarduera fisikoa ere oso ondorio positiboak izaten ari da belaunaldi gazteenetan. Mugikorrarekin jolasean sofan eserita arratsaldea pasatzen zuten haurrek denbora pasatzen dute hirian oinez, ezagutzen ez zituzten txokoak arakatuz eta beste txikiekin sozializatuz. Baita ere, Facebooken zuen ama batek, bere seme autismoarekin, beste haur batzuekin jolasari esker gehiago komunikatzen eta harremanak izaten hasi dela esaten zuen.\nBitxia da, halaber, zenbait negozioren kasua, hala nola, tabernak edo kafetegiak, jokoaren ausazko algoritmoak poké gisa esleituak izan baitira, ikusle-kopurua modu esponentzialean igotzen ari baita azken egunetan, negozio egiteko aprobetxatu duten zorte bat.\nBestalde, Pokémongo GO ere egoera sinesgaitzak sortu ditu, esate baterako, emakume bat, pokemoiak bilatzen ari zela, gorpu bat aurkitu zuen Estatu Batuetan, edo, bestela, pokemoiak ehizatzen zituelako, autoa landatu zuen herrialde bereko beste herritar batena.\nNolanahi ere, ukaezina da joko honek izan duen inpaktu soziala, eta hori merkaturatu ondorengo lehen bi asteetan bakarrik. Hala ere, ziur nago Nintendo enpresak eraman duela parte onena, Pokémongo merkaturatzetik poltsetan %76 igo baita.\naplikazioak errealitate handitua juegos-eu móviles-eu Ocio-eu pokémon go-eu teknologia-trukuak


Gobierno Vasco Irekia :: Eusko jaurlaritzak "Giza Eskubideak, Oroimenaren pedagogia eta Kultura Politikak" nazioarteko diplomaren antolaketan parte hartu du Santiagoko Memoria eta Giza Eskubideen museo berrian\nEusko jaurlaritzak "Giza Eskubideak,… http://www.irekia.euskadi.net/eu/news/3071 berria\n2010(e)ko Irailak 08\nEusko jaurlaritzak "Giza Eskubideak, Oroimenaren pedagogia eta Kultura Politikak" nazioarteko diplomaren antolaketan parte hartu du Santiagoko Memoria eta Giza Eskubideen museo berrian\nUrchueguía, ordezkari espainiar eta saharauiarekin hizketan\nEusko Jaurlaritzaren Txile eta Peruko Ordezkaritzak, Henry Dunant Institutuak antolatu duen eta Nazio Batuen Erakundeak agentzia ezberdinen bitartez parte hartzen duen "Giza Eskubideak, Oroimenaren Pedagogia eta Kultura Politikak" espezializazioari laguntza eskaini dio.\nAtzo eman zitzaion hasiera diplomak eskaintzen dituen eskolei. Memoria eta Giza Eskubideen museora bertaratu zirenen artean, Ana Urchueguía ordezkaria zegoen, eta baita Finlandiako enbaxadore Ilkka Heifkanen jauna eta bere emazte Anne, biak Txilera heldu berriak, Salvadorreko enbaxadore Aida Lenea Minero anderea edota espainiar enbaxadako kontseilari Hellin jauna ere.\nEspezialitatea ekainaren 18an hasi zen, eta programa erdi-presentziazko kurtsoa izanik, 4 unitate pedagogikotan dago banatua; urruneko prestakuntza, presentziazko batzaldiak, tesina eta praktikak. Presentziazko batzaldiak abuztuaren 6an hasten dira, Oroimenaren Museoan egingo den eta Eusko Jaurlaritzako ordezkaritzak horretan lagundu duen hasiera ekitaldiarekin.\nOrdezkaritzak urteak daramatza Txilen egiten diren Diplomatu hauei antolakuntza eta diru laguntza eskaintzen. Espezialitate honek zehazki, memoria historikoaren barneraketa soziala bultzatzen du Giza Eskubideak urratuak izan diren lekuetan. "Beharrezkoa da memoria historikoaren ideia gatazkaren bat pairatu duten herrietako kulturan eta politikan barneratzea, gizarteak bere iraganarekin bizitzen ikas dezan, eta abeniko etorkizuna proiektatu ahal izateko" deritzo Txile eta Peruko ordezkari Ana Urchueguíak.\n215.9 KB (pjpeg)\nAna Urchueguia ordezkaria\nGiza Eskubideak eta Memoria historikoa aztertzen dituen Diplomatua, Txiletik Donostiara\n2 urte baino gehiago · 2\nTxile eta Peruko Ordezkariak Santiagoko Euskal Etxeko hainbat erakustalditan parte hartu du\nEuropak eta Amerikak Gernikako bonbardaketaren errealitatea ezagutuko dute urte bat gutxi gora behera · 5\nEiTB-ek bertako publikoarentzako bere produkzioa zabaltzeko hitzarmenak sinatu ditu Argentinan


Gasteizko zaharrean • ZUZEU\nGasteizko zaharrean –\nHiri guztiek dute beren bihotza. Beren arima gordetzen duten kale estu eta meharrak. Batzuetan aldapan gora, besteetan behera. Gutxitan leku lauan. Euskal Herrian Goikokale, Goienkale edo Goikuriak, erdiko kale naiz Artekaleak eta beheraxeago Barrenkaleak edo Bilbaoren kasuan bezala, Barrenkale barrenak ere, beheko kalearen barrenean, behe aldean dagoena, alegia.\nEta hauetan guztietan, zaharrean gora eta behera, sortu dira mendez mende eta urtez urte hainbat ekimen politiko sozial eta kultural.\nHerri edo hiriei beren izaera gauzatzen lagundu dieten proiektu berritzaileak. Alde Zahar horietan egosi dira maiz, herriak hobetzeko proposamenak, hausnartu dira sarri hiriak eraldatzeko egitasmoak, eta antolatu dira usu, herrialdeak iraultzeko matxinadak. Zaharrean gustura ibil daiteke pasaden asteko egun kiskalgarrietan gerizpea aurkituko baitugu alde batean edo bestean. Eta zaharrean harro ibili ziren aste osoan zehar ume zein nagusi, gazte eta zahar, jolas, kontzertu, antzezlan, hitzaldi, filma eta jai artean. Zaharrean pozik festak antolatzeko beste modu batez harro.\nFestak amaitu ziren baina festa gogoak badirau, eta kaleei tabernek hartu diete erreleboa. Jazzaharrean musika jaialdiaren txanda da aste honetan. Atzo hasi zuen Petti handiak, blues doinu ederrekin, eta gaur hartuko dio lekukoa Gurutze`s Manouches taldeak, atzo bezala, Frantzisko Xabier Deunaren zeharkalean. Izan ere, kale batetik bestera igarotzeko zehar kaleak asmatu baitzituzten behialako euskaldunek, eta horrela, kale bat bestearekin lotuz, beti Gasteizko zaharrean, hiriari arnasa emanez.\nalde zaharra, Gasteiz, Jazzaharrean


Adimen artifizialean oinarritutako urruneko konponbide bat aireko kontrol-dorreentzat | Joerak • barrixe\nAdimen artifizialean oinarritutako urruneko ...\n3D impresioa9Adimen Artifiziala70Automobilgintza11Berrikuntza69Berrikuntza Soziala13Big Data10Blockchain4Covid1960Digitalizazio51Egutegi76Ekintzailetza3Elikadura14Energia25Erainkuntza5Estrategia22Fintech2Garraioa55Ikerketa2Ikerketak51Industria 4.027Iraunkortasun40Lankidetza1Medikuntza3Merkataritza7Osasun38Robotika21Smart City15TICs28Teknologia18Zientzia9\nIndra enpresaren konponbide berriak adimen artifizialean oinarritutako funtzioak dakartza, aireko kontrol-prozesu kritikoak exekutatzeko gizakiaren esku-hartzerik gabe. Zehazki, Deep Learning arkitektura aurreratuak darabiltza, beraizik entrenatuta daudenak hainbat prozesu operatibo egiteko ikusmen artifizial autonomoa erabiliz.\nHala, sistema horrek edozein anomalia detektatu dezake aireontziaren konfigurazioan, eta abisua pasa diezaioke operatzaileari. Era berean, edozein aireontzi identifikatu eta jarraitu dezake era autonomoan, eta abisu bat igorri arriskutsuak izan daitezkeen baimendu gabeko ibilgailuak, pertsonak, animaliak edo dronak dabiltzanean.\nIndra enpresak dronen aurkako ARMS sistema integratu du bere aireko kontrol-dorrean. Sistema hori gai da tripulazio gabeko aireko edozein ibilgailu selektiboki neutralizatzeko eta egoera arriskutsuak saihesteko. Ikusmenari dagokionez, konponbide honek 4K kamerak erabiltzen ditu; kamera horiek goi-mailako kalitatea dute eta gaueko ikusmen argiztatuz horniturik daude.\nBestalde, dorrean kanpoko beste hainbat sistema integratu dira, kontrolatzaileak informazio esanguratsua eskuratu dezan zuzenean pantaila panoramikoan eta bistaratzen ari den aireontziarekin erlazionatu dezan. Hala, helburua da operatzaileak ez dezala begi bistatik galdu airean gertatzen ari dena.


Mahaiko olibak: kalitatezko aperitiboak | Revista - Part 2\nErosketa gida: olibak : Sorta eta sail komertzialak\nSorta eta sail komertzialak\nGehien erabiltzen direnak\nInguru geografikoaren arabera, mahaiko oliben aldaera bat baino gehiago landatzen da Espainiako Estatuan. Horietako batzuk zuzenean jateko izan daitezke eta baita olioa egiteko ere.\nSevillako manzanilla da nazioartean gehien zabaldu dena, ekoizpen handia ematen duelako eta kalitate oneko fruitua. Espainian Manzanilla izena hartzen du Sevillako probintzian eta Carrasqueña Badajozen. Mamia/azala erlazio handia ageri du, eta olio kopuru onargarria ateratzen zaio errotara eramaten denean. Fruituak beltz kolorea hartzen du heltzen denean, esferikoa edo oboide itxurakoa izaten da, neurri ertainekoa eta zertxobait biribildua, muturrik gabe.\nGordal esaten zaiona (nazioartean Sevillano izena hartzen du) neurri handiko oliba da, eta horrexegatik du halako estimua: fruitu bakoitzak, batez beste, 12,5 gramo izaten ditu. Bihotz formakoa da itxuraz, kolore berdekoa tanta zuriekin. Mahaiko olibak egiteko erabiltzen da nagusiki.\nHojiblanca aldaera Kordoban, Malagan, Sevillan eta Granadan landatzen da nagusiki, eta berandu heltzen da. Oso egokia da oliba beltz onduak eta gatzunetan datozenak egiteko. Lucentino izenez ere ezagutzen da, eta mamiak testura trinkoa izan ohi du. Fruituak olio gutxi ematen du, baina kalitate onekoa. Kolorez morearen eta beltzaren tartekoa da, eta neurriz handia.\nCacereña esaten zaion oliba (Manzanillaren antzekoa da itxuraz, nahiz eta kolore argixeagoa duen) Caceresko probintzia guztian dago hedatua eta Salamancan ere bai. Oliba beltz onduak egiteko erabiltzen dira gehienbat.\nMahaiko olibetan badira beste aldaera batzuk ere, Verdial delakoa esaterako, zeina oliba berde gisa merkaturatzen den, bestelako osagaiz onduta, eta beste batzuk ere badaude, ekoizpen urriagoa dutenak: Cañivana, Picolimón, Gordalilla, Aloreña, Rapazalla, Picuda, Cordobí eta Cuquillo.\nOro har, mahaiko olibek ezaugarri nabarmenen bat baldin badute, neurri ona izaten da, zapore bikaina, mamia/azala erlazio ona eta hezurra erraz kentzeko modukoak direla.\nHiru sailetan bereizten dira mahaiko oliba guztiak (osoak, hezurrik gabeak, beteak, erdibituak, laurdenkatuak, atalkatuak, xerra eginak):\nEstra. Kalitate goreneko olibak dira, dagokien aldaeraren ezaugarriak inork baino hobeto betetzen dituztenak. Sail horretako ezaugarriak betetzen ez dituzten fruituak %5 izatea onartzen du legediak, baina lehen mailakoak izan beharko dute, gutxienez.\nLehen maila. Kalitate oneko olibak dira, heltze puntu egokia dutenak eta dagokien aldaeraren ezaugarriak dituztenak. Akats txikiak eduki ahalko dituzte kolorean, itxuran, epidermisean edo mamiaren trinkotasunean, baldin eta horrek ez badio eragiten multzo osoaren itxura onari eta fruitu bakoitzaren ezaugarri organoleptikoei. Sail horretako ezaugarriak betetzen ez dituzten fruituak %10 izatea onartzen du legediak, baina bigarren mailakoak izan beharko dute, gutxienez.\nBigarren maila. Sail honetako olibak ez daitezke sailkatu aurreko bi mailetan, baina betetzen dituzte mahaiko olibentzat ezarri diren baldintza orokorrak.\nEntsaladako olibek %10 baino gehiago eduki behar dituzte oliba apurtuak, eta hori kalkulatzeko, bereizi egin behar zaie pisu garbi xukatua eta barreneko betegarria (piperra edo piper pasta), eta tarteka eduki ditzakeen kaparrak ere bai.\nOliba apurtuentzat legeak onartzen du oliba hezurgabeak eranstea, baldin eta pisu gordin xukatuaren %10 baino handiagoa bada oliba apurtuen portzentajea. Era berean, lehen multzokoetan bakarrik onartzen da oliba aldaerak nahasteko aukera.\nAlcarrado motakoetan, nahastura horretan dauden olibei dagokien saila izango du ontziak, eta kaparrek eta piperrek ere beren araudi espezifikoek ezartzen dizkieten ezaugarriak eduki beharko dituzte.\nNola prestatzen dira\n“Mahaiko oliba” esaten zaie olibondo landatuak (Olea Europea Sativa) ematen dituen oliba aldaera batzuei, zeinak osasuntsuak izango diren, heltze puntu egokian bilduak eta kalitate egokikoak, lantze prozesu jakin bat egin ostean jateko prest dagoen eta ongi kontserbatuko den produktu bat emango dutenak.\nMahaiko olibaren elaborazio prozesua tradizioaren eta berrikuntzaren arteko konbinazioaren emaitza da Espainiako Estatuan, eta izan duen bilakaeraren ondorioz, sektore hori teknologikoki aurreratua da egun, kalitate goreneko produktu bat emateko gai, mundu osoan estimatzen dena.\nSevillar erara ondutako oliba tradizionalekin hasi zenak produktu berriak eman ditu merkatuaren eskariz, eta asko ugaritu da eskaintza.\nUzta biltzea: mahaian jateko kontserbetara bideratzen dituzten olibak udazkenean biltzen dira. Oliba jateko modukoa izan dadin eta berezko mikaztasuna galdu eta ahogozo atsegina eduki dezan, ontze edo gazitze prozesu bat eman behar zaio, eta gozatze edo gatzozpintze prozesu bat. Prozesu hori modu batean baino gehiagoan egiten da, eta olibaren heltze puntuaren araberakoa ere izaten da: heldu gabea izan (verdal) edo ongi heldua izan (beltza), era batekoa edo bestekoa izango da prozesua. Oliba berdeak biltzeko unerik onena izaten da neurririk handiena iritsi dutenean eta kolorea aldatzen hasi baino lehen, hau da, kanpotik berde-horixkak daudenean, eta oraindik kolore arrosakara hartzen hasi gabe daudenean. Lehenago biltzen badira, nekez hartzitzen dira, gogorrak gelditzen dira eta zaporea ez dute izaten batere atsegina; berandukoak badira, berriz, produktua guria ateratzen da eta gaizki kontserbatzen da. Fruituek kalterik jasan ez dezaten, uzta eskuz bil daiteke “jezte” sistema esaten zaionarekin, nahiz eta gero eta ohikoagoa den makinen bidez egitea (olibondoa astindu egiten dute makina horiek).\nGarraiatzea: edukiontzietan edo handizka garraiatzen dituzte, nahiz eta sistema horrek kalte batzuk sortzen dizkien fruituei. Beste aukera bat izaten da lixiba diluitutan garraiatzea; horrekin, kolperen bat hartu duten gunean ez dira iluntzen lixiba egosiarekin tratatzeko unea iritsi arte.\nEgostea, garbitzea eta gatzunetan jartzea: sodio hidroxidozko soluzio diluitu batekin ematen diete tratamendua (egostea esaten zaio horri) eta funtsezko urratsa da. Fruituari mikaztasuna kentzea da horren helburu nagusia. Egosaldia, gainera, hazkuntza bitarteko egokia izaten da hartzitze laktikoa esaten zaiona gerta dadin. Oliba aldaera batzuek egonean egon behar izaten dute egosaldi hori eman aurretik, ez dadin kalterik sortu fruituaren azalean edo azal hori ez dadin askatu. Egosaldia bukatzean, kendu egiten da lixiba eta urez estaltzen dira olibak (garbitzea esaten zaio horri), olibek gainean izaten duten sosa gehiena desagerrarazteko. Oliba aldaera bakoitzari era bateko egoste tratamendua eman behar zaio, ezaugarri jakinak izaten dituelako bakoitzak, nagusiki testura eta mikaztasuna, eta ingurumen baldintzak ere ez direlako berdinak izaten leku guztietan, batez ere tenperatura. Garbitzeko prozesua bukatzen denean, gatzunetan jartzen dira olibak, eta hantxe edukitzen dituzte hartzitze eta kontserbatze faseetan.\nHartzitzea: lehenbiziko egunetan, mamitik ateratzen diren lixiba hondarrak direla eta, 10 unitatetik gorakoa izaten dute pHa. Hartzitze prozesuak izaten dituen faseetan, zenbait mikroorganismoren eraginak murritzarazi egiten du pHa, 4 unitatera edo gutxiagora, eta horri esker, egoki kontserba daitezke epe luzean. Hartzitze prozesuan agertzen diren mikroorganismoekin batean (bazilo Gram-negatiboak lehenik eta laktobaziloen nagusitasuna gero: L. plantarumedo, L.brevis eta L. delbrueckii, besteren artean), legamia batzuk ere sortzen dira gehienean.\nKontserbatzea: hartzitze laktikoa bukatzen denean, olibak kontserbatzeko fasea hasten da. Eragiketa osagarri batzuk ere egiten dira hartzitzea bukatzean, izan ere, olibek ezaugarri egokiak eduki behar dituzte ontzietan sar ditzaten eta jateko modukoak izan daitezen. Lehenik eta behin, neurriak aztertu eta multzokatu egin behar dira, kilogramo batean sartzen den fruitu kopurua kontuan hartuta. Akatsen bat duten ale guztiak kendu egin behar dira, araudiak mugatu egiten baitu ale akastunen portzentajea azken produktuan. Gaur egun, mahaiko olibak ontziratzean, pasteurizazioa erabiltzen da gehien-gehienean. Hezurrik gabe eta barren-beteta datozen olibetan, hezurrak kentzeko eta betetzeko prozesua modu jarraituan egiten da, ontzietan sartu aurretxoan.\nMahaiko olibak, hautatu eta ontziratu ondoren, osasuntsu aurkeztu beharko dira, garbituta eta kolore eta usain anormalik gabe. Heltze puntu egokian egon beharko dute, ez dute eduki beharko jateko orduan edo kontserbatzeko garaian eragina izan dezakeen akatsik, materia arrotzik gabe egon beharko dute, aldaketa edo hartzitze anormalen sintomarik gabe, eta neurtuta egon beharko dute (osoek, hezurrik gabekoek, beteek eta erdibituek). Era berean, ontzi berean aldaera bereko olibak bakarrik sar daitezke, eta kolore uniformea eduki behar dute, salbu eta beste osagai batzuekin onduta daudenek eta kolore aldakorrekoek.\nJoan aurreko orrira: « Mahaiko olibak: kalitatezko aperitiboak\nIr a la página siguiente Azterketa nutrizionala »


Aingeru - Wikipedia, entziklopedia askea.\nAingeruak Jainkoak gizakiengana bidaltzen dituen mezulariak dira, gizakien salbazioaren obran Jainkoaren zerbitzariak dira. Hitza grekotik dator (ἄγγελος, ángelos) eta "mezulari" esan nahi du. San Agustinek dioen bezala, "aingeru izenak bere eginkizuna izendatzen du, ez bere izaera" (Psal. 103, 1, 15). Izen horrek, beraz, izaki horiek egiten dutena ezagutarazten digu, ez digu esaten zer diren, zer egiten duten baizik.\nPersiar aingerua (1555)\nHugo Simberg (1903)\nBeraien izateari buruz dagokionez, aingeruak izaki guztiz izpiritualak dira, gorputzik gabeak, ikusezinak eta hilezkorrak. Izaki pertsonalak dira, hau da, pentsatu eta maitatu egiten dute. Jainkoa aurrez aurre ikusten dute. Bera gurtzen dute eta, esan dugun moduan, bere zerbitzariak dira salbazioaren ekintzan.\n1 Aingeruak kristautasunean\nFede katolikoaren arabera, izaki hauen existentzia fedearen bidez ezagutzen da. Ezin da arrazoiaren bidez demostratu. Jainkoak errebelaturiko gauza bat da, sinistu beharrekoa. Jainkoaren existentzia, berriz, arrazoiaren bidez ezagutu daiteke munduaren ezaugarriei buruzko hausnarketaren bidez.\nElizak, liturgiaren ospakizunean, aingeruekin bat egiten du Jainkoa gurtzeko eta aingeru batzuen oroimena azpimarratzen du bereziki: San Mikel, San Gabriel, San Rafael (irailaren 29an) eta aingeru zaintzaileak (urriaren 2an). Jaiotzetik heriotza arte, gizakien bizitza osoa beraien ardura eta bitartekaritzaz zuzenduta dago.\nItun Zaharreko eta Itun Berriko pasarteak aztertuz, etimologia eta semantika barne, honakoa izan daiteke aingeruen hierarkia, garrantzi handienetik txikienera:\nLehen esfera (Itun Zaharreko iturriak)\nTronuak (grezieraz thronoi) (Testamentu Berriko iturriak ere bai)\nBigarren esfera (Testamentu Berriko iturriak)\nDominazioak (gr. Kyriotetai)\nBertuteak (gr. Dynamai)\nAginteak (gr. Exusiai)\nPrintzipatuak (gr. Archai)\nGoiaingeruak (gr. Archangeloi)\nAingeruak (gr. Angeloi)\n↑ HAGONIAKO OTHOITZAK, LITANIAK\nAzken aldaketa 8 urtarrila 2022(e)an, 12:21(e)tan\nOrriaren azken aldaketa: 8 urtarrila 2022, 12:21.


Iritzia 2003-11-09 21:09\nUkberri\t Igandean, Berria eskuetan zabaldu, eta hara non hartu nuen eguneko pozik handiena, albisteei lehendabiziko begiradatxoa ematearekin batera. Izan ere, zorionekoak dira Lea-Artibaiko euskaldunak; eta baita euskaltzale guztiak ere. Astelehen honetatik aurrera, berriro ere, egunez egun informazioa euskaraz jasotzeko aukera edukiko dute eskualde horretako biztanleek. Dena den, Lea-Artibaiko Hitza ez da izan, herri informazioa lantzeko asmoz, Bertako Hedabideak enpresak (Euskarazko Komunikazio Taldea, EKT) emandako lehenengo pausoa. 2001eko abenduan Gipuzkoako Tolosaldean hasi, gero Oarsoaldera zabaldu, eta azkenik, Bizkaian barrena abiatu da egitasmoa. Duda barik, ez dira, ez, alferrekoak izan euskaltzaleok egindako ahaleginak. Euskaldunon Egunkariaren aurkako erasoaren aurrean, ozen entzun zen guztion arrenkura; eta azkenaldian, Euskal Herriak eta euskarak jasaten ari diren erasoen aurrean ere ez gara isilik egon. Gainera, gure hizkuntzaren inguruan indarrak batu beharraren eredu argia da Lea-Artibaiko Hitza. Eskualdeko euskara taldeek eta gizarte eragileek ere buru belarri dabiltza ekimen honetan. Uribe Kostako Hitza ahal den lasterren heltzea espero dugu.\nIritzia 2003-11-08 22:29\nUkberri\t Ezin dut ebitatu Rabanerari Gracita Moralesen antza hartzea ¡señoritoooo! deiadarka. Egunotan telebista espainiarraren El club de la comedia eta Cine de Barrioren arteko nahaste baten traza hartzen diodan zurrunbilo birtual batean murgilduta bizi naizela ematen dit telebista ikusi, irratia entzun edo egunkaria irakurtzen dudan bakoitzean. Eta Arturo Fernandez, Alfredo Landa eta halako piloa etortzen zaizkit burura albistegi eta egunkarietako orriei so paratzen naizenetan. Kezkatuta nago. Sikiera Basetxea edo Klaudio Landa gogoratuko balidate.. baina ez, beste horiek dira nire erreferenteak antza eta ez dakit norena den errua baina horrela da. Kristo bat eginda daukat burua.\nPolitika 2003-11-08 19:56\nNahiz eta Arruek oztopatzeko eskatu, omenaldia egin diote Jose Luis Francori\nUkberri\t Marisa Arrue Getxoko Alderdi Popularreko bozeramaileak Zarraoari oztopatzeko eskatu zion arren, inolako gora beherarik gabe egin diote omenaldia Juan Luis Franco urriaren 27an Navalcarneroko espetxetik atera zen ETAko presoari.\nArratsaldeko ordu batetan hasi den ekitaldian, txapela, makila eta 'askatasuna' sinbolizatzen zuen giltz handi bat oparitu diote Franco algortarrari Askatasunako kideek, San Nikolas plazan 300 lagunetik gora zeudela. Honek, berriz, "atzean utzitako guztiei " dedikatu die omenaldia. Ongi etorriaren ostean, manifestazioa egin dute Algortako kaleetan zehar.\nIritzia 2003-11-08 11:07\nEta gazteentzako lokalak?\nGazteriaren inguruan Getxoko Udalarekiko dudan iritzia guztiz ezkorra da, gazteek ez daukate lokalik guk genituen moduan eta horregatik, kritikak kalera zabaldu dira. Aldarrikatzen dudana 14-21 urte bitarteko gazteentzako bilerak egiteko lokal gehiago egotea, horregatik, Getxoko gazteriarentzako interesa duten gaietan esku-hartzea eskatzen diogu Udalari.\nIritzia 2003-11-08 11:01\nUkberri\t Komunikabide berri baten jaiotzan zer gai hoberik komunikazioa bera baino? Komunikazioaren gizartean bizi garela diote adituek. Ekonomia berriaren oinarri dira telekomunikazioen munduaren garapen teknologikoak ahalbideratu dituen kostu murrizpen eta negozio berrietarako aukerak. Lurrikara honen epizentroa; internet. Sarearen bidez lan egiteak erosotasun eta efizientzia biderkatu ditu gure eguneroko zereginetan, mundua lehenago zelakoa zen ere gogoratu gura ez dugula. Informazio fluxuen abiadura eta bolumenak ikaragarri egin dute gora, urrun bizi diren lagun eta lankideekin kontaktuan egoteko zein lanari ekiteko benetako baldintzak orain gutxi heldu dira gure eskuetara.\nPolitika 2003-11-08 04:19\nMarisa Arruek Zarraoari Jose Luis Francoren ongi etorria oztopatzeko eskatu dio\nUkberri\tGetxoko Alderdi Popularreko bozeramailea Marisa Aurrek gaitsetzi du gaur arratsaldeko 1etan Algortan ospatzekoa den Juan Luis Francoren ongi etorria. Aurreren iritziz, fidantzapean askatasunean jarritako ETAko preso bati omenaldia prestatu dio Batasunaren inguruak eta hori dela eta Iñaki Zarraoa Getxoko Udalaren alkateari balizko gertaeren aurrean getxotarren segurtasuna bermatzeko eta legea bete dadin lan egin dezan eskatu dio.\nPolitika 2003-11-08 00:27\nBihar amaituko da udal zergen igoerari erreklamazioak aurkezteko epea\nUkberri\tUdal zerga eta tasen igoera dela eta, erreklamazio orriak Getxoko udaleko erregistroan aurkezteko azken eguna bihar izango da. Joan den astetik, jendearen eskura, sinatzeko jarri dituzten orriak biltzen aritu dira Torreneko bulegoan Getxo Bizia plataformako kideak. Zarama bilketa tasaren %30-eko igoera eta beste tasa eta zerga igoeren baliogabetasuna aldarrikatu nahi dute egitasmo honen bidez.\nHezkuntza 2003-11-07 23:15\nUnibertsitateko bekadunen egoera hobetzeko plana martxan jarriko dute\nUkberri\t Anjeles Iztueta Hezkuntza sailburuak aurretatu duenez, unibertsitateko ikerketa alorrarekin zerikusia duten bekadunen egoera hobetzeko plan bat jarriko dute abian datorren urtean. Iztuetak bekadunen egoerari buruzko diagnosi bat aurkeztu du Gasteizko Legebiltzarrean. Txosten horren arabera, EAEn 1.051 bekadun daude, horietako 979 EHUn, 50 Deustun eta 22 Mondragon Unibertsitatean, eta hilean 110.000 eta 160.000 pezeta arteko diru-saria jasotzen dute, Gizarte Segurantza kotizatu gabe.\nKultura 2003-11-07 23:06\nUkberri\t Xabier Mendiguren idazkari nagusiak eta Iñaki Lasa ildo politiko-instituzionalkeko arduradunak Bilbon azaroaren 4ean eskanitako prentsaurrekoan adierazi zutenez, Kontseiluak akordioak lortu nahi ditu sindikatu eta alderdiekin, euskalgintzaren aurkako erasoei aurre egiteko.\nEkonomia 2003-11-07 22:18\nLangabezia gora doa Hego Euskal Herrian\nUkberri\tEnplegu Institutu Nazionalak (EIN/INEM) jakitera eman duenez etengabe igo da langabezi tasa Hego Euskal Herrian azkeneko lau hilabetetan. Hori adierazten dute urrian jasotako datuek. Hala ere, gorakada ez da parekatua izan lurralde, sexu edota arlo ezberdinetako datuei erreparatzen badiegu.\n‹‹ Aurrekoak 1 2 3 4 ... 2068 2069 2070 2071 2072 2073 Hurrengoak ››


Entzuteko liburu sorta - Diario de Noticias de Navarra\nSoinu ingurunea aintzat hartu eta musikaren mugak gainditzeko irakurketa proposamenak dakartzagu asteon Soinutopian\nmikel izarra 02.05.2022 | 17:05\n'Ruidos', 'Tratado de objetos musicales', 'Uhin' eta 'Cómo funciona la música' liburuak. ORTZADAR\n'Ruidos', 'Tratado de objetos musicales', 'Uhin' eta 'Cómo funciona la música' liburuak.\nAspaldi nabarmendu dugu mundu bisual honetan zelako garrantzia duen soinuak. Ez gaude hezita soinu ingurumenari erreparatzeko, eta bertan informazio, kultura eta esperientzia ugari galdu ditzakegu. Txikitatik gehienak koloreak identifikatzeko gai gara, baina soinuei dagokienez burmuina ez dugu hain trebaturik. Soinu memoriak usaimenak edo argazki batek bezain potentzia handia duela ere frogatuta dago. Musikak eta musikatik haragoko soinuek sentimendu, hausnarketa edo gogapen kitzikagarriak sortu ditzakete. Horregatik aipatzen dugu beti musikari eta musikazaleontzat entzuteak duen garrantzia. Taldean jo, DJ saio bat egin edo musika epaitu aurretik, entzute aktiboa landu. Musikatik at ere lagundu dakiguke ariketa honek, entzuteak, zentzu zabalenean ulertuta, enpatia dakarrelako ondotik.\nFinean, ahobero joera du gizarteak, etengabe txio edo iruzkinen bidez posizionatzeko beharraz. Bada, egin dezagun entzute ariketa kolektiboa, ea gure zarata propioa isilduta gainerakoengandik zerbait ikasi dezakegun. Zenbat soinu esperientzia galtzen dugun bidean, askotan nagiak edo bizitzako abiadurak jota. Gure topaleku xumea den Soinutopiatik maite dugu musikarekin erlazioa duena partekatzea, eta gaurkoan ere liburu sorta bildu dugu soinuak gure bizitzan merezi duen begirunea aldarrikatzeko nahian. Soinu eta musika ikerketei buruzko lau argitalpen esanguratsu dakartzagu, baina beste asko daude, noski. Adibidez, Mark Fisher teorikoaren idazkiak (batez ere K-Punk vol. 2: música y política) edo Jon Cage aitzindariaren 'Silencio' ere gomendagarriak dira soinua eta gizartearen arteko erlazioak ulertzeko.\n'Ruidos'. Jacques Atalli (1977)\nTitulu osotzat 'Ruidos. Ensayo sobre la economía política de la música' duen hau benetan liburu liluragarria da, errealitate berri bat deskubritzekoa. Jacques Atalli ekonomista frantsesak 1977an argitaratutakoa, soinu teoria eta ikerketen oinarrizko irakurketa da. Bertan, Atallik pertsonak beren sormen musikaletik alienatuta daudela adierazten du, musikaren ekoizpen mekanikoaren erosotasunagatik. Musika produkzio ereduei lotuta egotearen ondorio zuzena da. Hau da, Atallik musika eta bere inguru soziopolitiko eta ekonomikoarekin duen erlazioa aztertzen du, musikak lau aro ezberdin igaro dituela ondorioztatuz: sakrifizioa, errepresentazioa, errepikapena, eta konposizioa. Aro bakoitzak bere produkzio eta kontsumo mota ezberdinak azalduta, musikaren izaera subertsiboa eta esanahi askatzailea aldarrikatzen ditu.\n'Tratado de objetos musicales'. Pierre Schaeffer (1966)\nZer da musika? Artea edo zientzia? Zeintzuk dira bere lehengaiak? Soinu fisikoa edo lengoaia? Zeri deitu diezaiokegu musika? Zergatik? Zeintzuk dira bere mugak? Pierre Schaeffer musikariak auzi hauen eta beste batzuen inguruan egiten du hausnarketa, zenbaitentzat astuna izan daitekeen lanean. Bertan, natura eta gizakion ezagueraren ondoriotzat hartzen du musika bien arteko erlazioa aintzat hartuta. Ikuspegia ondoz ondo historikoa, linguistikoa, fisikoa, filosofikoa, metodologikoa, biologikoa eta musikala da. Beraz, musika eta bere elementuak osotasunean aztertzen ditu. Soinu-pertzepzioaren lege orokorren eta musika objektuaren ezaugarri eta balioen berri ematen saiatzen da, hori delakoan adierazpen artikulazio ororen oinarrizko unitatea. Gainera, Schaeffer "musika konkretuaren" aita da. Hau da, musika "mundu errealeko" soinuekin egitea, grabazioekin. Gaur egun sampleotzat ulertzen dugunaren aitzindaria.\n'Uhin'. Aldizkaria (2018)\nArrisku handiko apustua egin zuten Antton Iturbe kazetari eta musikazaleak (DJ Beirut) eta Yeray Portillo, aka Radithor-ek (Eclectic Reactions zigiluko kidea) 2018an musika esperimental eta soinuaren inguruko aldizkari fisikoa argitaratzea erabakitzean. Ez da erraza sareko informazio iragankor eta azkarraren garaian horrelako publikazio bat erakargarri egitea, baina lortu dute. Eduki arin eta denborazkoak saihestuz, erreportaje sendo, elkarrizketa luze eta bestelako hausnarketei ematen die lekua aldizkariak, diseinu soil eta argiarekin. Gainera, arteak, filosofiak zein poesiak ere lekua dute, betiere erredaktoreen iragazki fina gaindituta. Nando Dixkontrol bezalako maisuei elkarrizketak, kontzertu eta jardunaldi kronikak, artisten diskografiei buruzko monografikoak eta baita musika elektronikoan aritzeko zenbait material didaktiko. Oraintsu azken alea argitaratu dute, bosgarrena. Musikaren mugak interesatzen bazaizkizu, ezin duzu galdu.\n'Cómo funciona la música'. David Byrne (2014)\nDavid Byrne artista miresgarria da. Talking Heads taldean hasi zen, bideoklipak zuzentzen jarraitzeko, eta Todo Mundo bere diskoetxe propioa eratzeko, jotzeari utzi gabe, noski. Gerora, bidean ikasitako guztiak 'Cómo funciona la música' liburu entziklopediko honetan bildu zituen. Autobiografiatik hurbil, sorkuntzari, eszenen eratzeari edo grabaketari eskainitako atalak ditu, argazki, apunte eta grafiko koloretsuz lagunduta. Guztia era didaktiko eta entretenigarrian azalduta. Ikasteaz gain, gozatzen den liburu bat da, eta azken finean teknologiak eta industriak musika entzuteko eta egiteko eran duen eragina aztertzen du. Byrnek egiten duen guztiak benetan merezi du, azken erakusgaia Spike Leek zuzendutako 'American Utopia' bere antzerki kontzertuari buruzko dokumentala da.


Urgara Txingudi kluba waterpoloa zabaltzeko eta sustatzeko asmotik sortu da – Irunero\nPosted on 2021(e)ko urriak 22 by Irunero\nIrunen Urgara Txingudi izeneko waterpolo klub bat sortu da. Kirol klub berri hori gizonezkoen zein emakumezkoen waterpoloa sustatzeaz arduratuko da. Waterpolo atala Bidasoa XXI klubak kudeatzen zuen orain arte. Ana Olazabal Urgara Txingudi klubeko lehendakariak laburbildu du hiriko kirol entitate berri honen sorrerako lehen pausoak nolakoak izan diren.\nNondik dator Urgara Txingudi klubaren sorrera?\nLehen, waterpolo atala Bidasoa XXI klubaren barruan zegoen, igeriketa atalaz gain, klubak master eta waterpolo atalak ere kudeatzen baitzituen. Egia da pandemiaren gaiak eragina izan duela kirol-klubetan, bai ekonomikoki, bai logistikoki. Waterpoloko atalak bere kabuz funtzionatu ahal izateko ideia urrundik dator, gastu eta sarrerei dagokienez buruaskiak izan ahal izateko eta, horrela, sekzioa hobeto kontrolatu ahal izateko. Hiru kirol erabat ezberdinak dira, ez bakarrik kirol arloan. Federazioek modu ezberdinean funtzionatzen dute, arbitrajea modu ezberdinean egiten da, partiden antolaketak ez du zerikusirik… Azken batean, konturatu ginen garaia iritsia zela bakoitzak bere bidea egin zezan.\nErraza izan da kirol klub berri bat ia zerotik sortzea?\nEz da batere erraza izan, eta gauzatu ahal izan dugu, pertsona askok egin baitute bat proiektu berri honekin. Bidasoa XXIeko waterpoloko familiei ideiaren berri eman zitzaien eta familia gehienen babesa izan dugu. Lau gara Bidasoako aurreko batzarreko kideak, baina, jakina, klub baten kudeaketak askoz ere lan gehiago eskatzen du, eta zorionez klubeko beste guraso batzuek ere laguntza eskaini digute. Jende horri guztiari esker kluba aurrera ateratzen ari gara. Boluntarioen artean abokatu bat dugu, aholkulari bat, bankuen gaia kontrolatzen duen jendea… laburbilduz, esparru desberdinetako ezagutzak dituen jendea da, eta horrek lana eramangarriagoa izaten laguntzen du. Gainera, garrantzitsua iruditzen zaigu kluba osatzen duten gurasoen babesa izatea.\nKirolari gehienak Bidasoa XXIetik Urgara Txingudira pasa dira?\nBai, hala izan da. Oraintxe bertan klubean 60 kirolari inguru ibiliko garela uste dut. Guztira, 46 familiak osatzen dute kluba, baina kontuan izan behar dugu familia baten barruan, kasu askotan, hainbat kidek jokatzen dutela klubean. Gainera, irailean ate irekien jardunaldi batzuk antolatu genituen eta horri esker 7 neska-mutil berri gehitu zaizkio klubari. Pozik gaude, jende gutxi bereizi baita klubetik aldaketaren ildotik.\nZenbat talde dituzue klubaren barnean?\nEskola-taldea daukagu, arrainkume eta benjaminez osatua, hau da, 2010 eta 2013 artean jaiotako neska-mutilez. Haurren kategoria mistoa da, ez baitago talde bereizketarik eta 2008an eta 2009an jaiotako neska-mutilak dira. Ondoren, kadete talde mistoak izango genituzke, absolutu femeninoa eta absolutu maskulinoa. Guztira sei talde dauzkagu egun.\nNolakoa izan da Urgara Txingudi klubaren lehen denboraldi hasiera?\nIrailaren lehen hamabostaldian ate irekien jardunaldiak antolatu ahal izan genituen igerilekuetan. Hala ere, irailean Artalekuko eta Azken Portuko igerilekuak bi astez ixten dira mantentze-lanengatik, eta, beraz, lehen entrenamenduak lehorrean egin behar izan ditugu. Talde batzuek hondartzan entrenatzeko aprobetxatu dute, eta gainerakoek gimnasioan jarraitu dute lanean. Infantil eta eskola taldeak joan den hilean igerilekuan entrenatu zuten bakarrak izan dira. Urriaren 1ean hasi zen entrenamenduekin modu ofizialean, orduan bai, ur barruan.\nNoiz dauzkazue lehen txapelketa edo partiduak?\nLehen partidak urriaren 23 eta 24ko asteburuan ditugu, senior gizonezkoetan zein emakumezkoetan. Gainerako kategoriak geroxeago hasten dira.\nNola egin diote aurre jokalariek klub aldaketari?\nEgia esan, oso ondo joan da dena. Egia da badakigula bide zaila dela aurrera egin ahal izateko egin beharreko bidea, ekonomikoki gurasoen esku baitago. Lizentziek, ekipamendu-aldaketek edo igerilekuaren alokairuak dakartzaten gastuei aurre egin behar zaie. Bidasoan, adibidez, ordu gehiago entrenatzen ziren igerilekuan, baina kontuan izan behar da ordu horiek guztiak ordaindu egin behar direla. Horregatik, igerilekuko orduen kostua murriztu behar izan dugu, entrenamendu-jardunaldiak murriztuz. Tokiko alderdien kasuan, arbitrajeak ere kostu handia dakar. Horrek guztiak gastuak gehitzen ditu, eta ditugun baliabideak ahalik eta gehien aprobetxatzen saiatzen ari gara. Orain kanpaina bat hasiko dugu laguntzaileak eta babesleak lortzeko, lortzen dugun guztia jokalarien onurarako izango baita. Adibidez, lizentziak lortzearen gaia nahiko aurreratuta daukagu. Esan beharra dago denok boluntarioak garela eta ez dugula biltzeko bulego edo espazio fisikorik, baina dena ataletan banatuta daukagu, gurasoek etxetik kudeatzea errazagoa izan dadin.\nHori guztia, eskualdean waterpoloa ezagutarazten duzuen bitartean, ezta?\nHala da. Waterpoloa kirol minoritarioa da, batez ere nesken kasuan. Irunen waterpoloko klub bat dagoela esaten duzunean, jende asko harritu egiten da. Oraindik ere jende askok ez du waterpoloa emakumezkoen kirolarekin lotzen. Azken urteetan Bidasoa XXI taldean aritu den emakumezkoen taldeak Euskal Herriko Liga eta Kopa irabaztea lortu du. Badakigu trantsizio-urtea izango dela eta pixkanaka joango garela. Klub berri honen sorrerak waterpoloak eskualdean aurrera egiten jarraitzea eta neska-mutilek jokatzen jarraitzeko aukera izatea ahalbidetuko du. Pixkanaka-pixkanaka, hazten joan nahi dugu, eta gure norabide berean joan nahi duen askoz jende gehiago batu. Ilusio handia dugu kirolariek waterpoloaz gozatzen jarraitzen dutela ikusteko. Baina, zalantzarik gabe, ezinbestekoa izango da aurrera egin ahal izateko behar besteko ikusgarritasuna eta laguntza izatea.\nPosted in InformazioaTagged Bidasoa XXI, Igerilekua, irun, irunero, kirola, Urgara Txingudi, Waterpolo\nLekukoa luzatu du Super Amara BATek


'Parasitos' filma emango dute ostiralean eta zapatuan Soreasun - Azpeitia - uztarria.eus\nUztarria.eus 2020-02-19 10:17\nZinema aretoak betetzen eta sariak pilatzen ari den Parasitos filma Azpeitira iritsiko da datozen egunetan. Ostiralean eta larunbatean emango dute filma, 22:00etan eta 19:30ean, hurrenez hurren; izan ere, karnabaletan murgilduko da herria igandetik aurrera. Eskainiko dituzten bi emanaldietarako sarrerak Kulturaz.eus webgunean eros daitezke aurrez, eta saioen egunetan ere bai Soreasu antzokiko lehiatilan.\nHego Korean 2019an ekoiztutako filma da Parasitos, eta Bong Joon-ho da drama generoko lanaren zuzendaria. Orain dela aste gutxi banatu zituzten Oscar sarietan film onenaren eta zuzendari onenaren aitortza jaso zituen lanak, baita jatorrizko gidoi onenarena nahiz muntatze onenarena ere. Guztira, sei Oscar pilatu zituen filmaren lantaldeak. Canneseko Zinema Jaialdian ere sari nagusia jaso zuen Parasitosek: Urrezko Palmorria.\nHonako hau da filmaren sinopsia: "Kim familia egunero borrokan ari da, ez baitute familia bururik, ezta lan egiten duen beste kiderik ere. Park familia ezagutzen dutenean, gauzak aldatu egingo dira. Familia diruduna da parktarrena, eta Kim familiako semeetako bat haientzat lanean hasiko da; ingeleseko eskolak emateari ekingo dio. Harreman sinbiotikoa izango du hark, eta Kim familiako kideek bizitzeko beharrezkoak dituzten zerbitzuak eskainiko dizkiete Park familiako kideei. Kim familia ekonomikoki suspertu egingo da".